ועדת הכלכלה, כנסת 25, פרוטוקול מספר 111, 2023-05-11 00:00

דוד ביטן: רבותיי, פרק ט"ז (הגברת התחרותיות בענף המזון והטואלטיקה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  הכל נוסח ונקרא את זה עוד פעם

דוד ביטן:  עברתם על כל ההערות שהערנו בישיבות?     

אביגיל כספי: כן

דוד ביטן: אנכי? אופקי? כל מה שהיה במשחטות? הכל בפנים?      

אביגיל כספי: כן

דוד ביטן: משרד החקלאות, עברתם על הנוסח הסופי?      

אפרת אביאני: 	 כן, ראינו אותו

דוד ביטן: יש שם משהו שלא הוסכם עליו בוועדה?      

אפרת אביאני: יש נקודה אחת

דוד ביטן: אנחנו לא מתחילים דיון

דוד ביטן:  הכוונה היא ממה שאני סיכמתי

אפרת אביאני: אדוני, אני הבנתי שהסיכום שלך הוא הסיכום הבא

אפרת אביאני:  שפעילות של אינטגרציות לא אסורה, שפעילות אופקית בתוך אינטגרציות לא אסורה - - -     

דוד ביטן: מה זאת אומרת, פעילות של אינטגרציות? אני לא יכול להגיד להם איך להתאגד

אפרת אביאני: ברור

אפרת אביאני:  ושכל הכוונה בחוק הזה היא לאסור הסדרים בין אינטגרציות, ואילו חקלאים שהם מחוץ לאינטגרציות – החוק לא אמור להגביל את הפעילות שלהם

אפרת אביאני:  זה היה הסיכום שלך, ממה שהבנתי אתמול

דוד ביטן: והייתה גם איזו שהיא בעיה עם המשחטות האופקיות

אפרת אביאני: אני לא בטוחה שהנוסח אומר בדיוק את זה, אבל אנחנו נשמע אותו שוב בהקראה ונבין אם הוא אומר את זה

אפרת אביאני:  עכשיו יש לנו נוסח שמדבר על קשר למשחטות, למשחטה אחת - - -     

דוד ביטן: כן, כי יש בעיה

דוד ביטן:  הם טוענים שיש להם שתיים או שלוש

אפרת אביאני: בדיוק

אפרת אביאני:  צריך לראות איך זה נותן מענה

דוד ביטן: אבל אני שואל אותך: קראת את זה?      

אפרת אביאני: קראתי, ולהבנתי זה לא אומר בדיוק את מה שסוכם בוועדה

אפרת אביאני:  יש פה חברים שניסחו את זה, גם ממשרד האוצר וגם ממשרד - - -     

דוד ביטן: - - - בניסוח?     

אפרת אביאני: לא

אפרת אביאני:  אנחנו קיבלנו את הניסוח בלילה

אפרת אביאני:  אני קוראת אותו כמו כולם, וכל אחד יכול לקרוא ולהבין האם זה אומר את מה שיו"ר הוועדה ביקש שזה יגיד

דוד ביטן: תקריאו לנו את החלק הזה, בסדר?      

אייל שפירא: כלומר, נתנו כאן מענה למה שהיה בדיון הקודם: הטענה של האינטגרציות – יש יותר ממשחטה אחת, ולכן אמרנו שאם המשחטה או אדם קשור אליה שולטים במשחטה נוספת – הפטור יחול גם לגביה

דוד ביטן: אוקיי

דוד ביטן:  עכשיו תקריא לנו את סעיף 2(ב) בעמוד 2

יעקב כץ: אדוני, אולי אפשר לקבל עוד פעם הסבר ללמה צריך - - -     

דוד ביטן: לא

דוד ביטן:  נגמר

דוד ביטן:  אם אתה רוצה להעיר הערות בהצבעות – תיבחר לכנסת ותשב במקומנו

דוד ביטן:  לא מתחילים דיונים חדשים

דוד ביטן:  אני מאוד מצטער

יעקב כץ: אבל יש לנו הערות, אדוני היושב ראש

יעקב כץ:  אנחנו סטטיסטים פה?     

דוד ביטן: כן

דוד ביטן:  ברגע זה אתה סטטיסט

יעקב כץ: אתה לא יכול להוריד את הסכין ולקרוא לי סטטיסט, אח שלי, מה זאת אומרת?     

דוד ביטן: אני מבקש שתוציאו אותו החוצה

דוד ביטן:  אלה הצבעות

דוד ביטן:  אתה רוצה להיות בהצבעות? בבקשה

דוד ביטן:  אתה לא רוצה? אתה לא חייב

דוד ביטן:  זה הכל

קריאה: אז בשביל מה הביאו אותנו לפה?     

דוד ביטן: אתה יכול לבוא ואתה יכול לא לבוא

דוד ביטן:  נגמר הסיפור

יעקב כץ: אמרו דיונים; לא אמרו הצבעות

דוד ביטן: אין דיון; רק הצבעות

יעקב כץ: זה מה שאמרו

דוד ביטן: אני לא הוצאתי אף בן אדם עד עכשיו

דוד ביטן:  אתם רוצים שאני אגיד לכם לצאת? לא, נכון? מספיק

דוד ביטן:  תכבדו את המעמד ונגמר הסיפור

יעקב כץ: בן אדם לא שם את עצמו על חבל התלייה

יעקב כץ:  כששמים אותו על חבל התלייה – הוא צריך להגיד אמן?     

דוד ביטן: נגמר

דוד ביטן:  זה הכל

דוד ביטן: אוקיי

דוד ביטן:  אני רוצה להסביר לכם את התהליך

דוד ביטן:  עכשיו יש הצבעות

דוד ביטן:  הח"כים יוכלו להגיש הסתייגויות, אנחנו נדון בהסתייגויות - - -     

זאב אלקין: אני מבקש לטעון נושא חדש

דוד ביטן: תטען, אין לי בעיה

דוד ביטן:  ידעתי שתטען

דוד ביטן:  מה קרה שביקרת אותי עוד פעם?      

זאב אלקין: באתי

זאב אלקין:  החבר שלי לא יסלח לי - - -     

דוד ביטן: שוסטר ביקש? הבנתי

דוד ביטן:  המצב הוא כזה: אנחנו דנים בהסתייגויות ומצביעים על החוק

דוד ביטן:  כל הדברים האחרים – הסתיימו

דוד ביטן:  זהו התהליך

דוד ביטן:  אני לא יודע כמה שעות של ישיבות עשינו על הנושא הזה, בשביל זה

חיים ילין: אבל דברים שאתה דרשת לא מופיעים בפנים

דוד ביטן: מה שדרשתי מופיע

חיים ילין: אתה דרשת רשת ביטחון ופיצוי בתוך החוק

חיים ילין:  זה לא מופיע

דוד ביטן: אני לא ביקשתי פיצויים בתוך החוק

דוד ביטן:  אני אמרתי לאוצר שאני לא אצביע על החוק הזה אם אין רשת ביטחון

דוד ביטן:  קודם כל, תהיה רשת ביטחון, בשונה מ-24, 25 ו-26

דוד ביטן:  הם יצהירו על זה כאן בוועדה

דוד ביטן:  מעבר לכך, ביקשתי מכתב, שחתום על ידי הממונה על התקציבים ומנכ"ל האוצר, לגבי רשת הביטחון

דוד ביטן:  המכתב הזה בהכנה, ואנחנו לא נצביע על ההסתייגויות לפני שהמכתב הזה יהיה מוכן

חיים ילין: צריך לדרוש שזה יהיה מתוך תקציב האוצר; לא מתקציב משרד החקלאות

דוד ביטן: סיימת? אתה דואג למשרד החקלאות?      

חיים ילין: לא, אבל האוצר לא רוצה להביא כסף שלו

דוד ביטן: הבנתי

דוד ביטן:  בינתיים המכתב הוא של אגף התקציבים, ולא של משרד החקלאות

דוד ביטן:  אין תקדים לזה שיש מכתב חתום

דוד ביטן:  אלקין יגיד לכם את זה

דוד ביטן:  עד שהמכתב יהיה חתום – בין כה וכה נצטרך לנמק הסתייגויות

דוד ביטן:  אני יודע שאתם לא מעריכים כלום, הרי, אבל תהיה לכם רשת ביטחון

ששון גואטה: אנחנו מאוד מעריכים ומאוד אוהבים אותך

דוד ביטן: טוב

דוד ביטן:  נתחיל עם המחנה הממלכתי

זאב אלקין: אני כרגע אטען נושא חדש, כדי לא לשכוח

זאב אלקין:  כבר למדתי שלפעמים אפשר לשכנע אותך בהסתייגויות, אז אם אלון יצליח לשכנע במשהו – אני אוריד את הבקשה

דוד ביטן: אבל הוא היה איתנו כאן בכל הישיבות, וחלק מהטענות שלו התקבלו במהלכן, אבל בכיף

זאב אלקין: אני מבקש לטעון נושא חדש על כל ההסדר של השרים, בסעיף 2

זאב אלקין:  הוא לא היה בחוק המקורי - - -     

דוד ביטן: זה לטובת החקלאים

זאב אלקין: אני מבין, אבל עדיין

דוד ביטן: מי רוצה להתחיל? אתה או אלון?     

זאב אלקין: אלון

אלון שוסטר: כבוד היושב ראש, ההערה שלי מאתמול לא נכנסה לחוק

דוד ביטן: אני יודע

דוד ביטן:  אני אסביר לך אחר כך למה לא

דוד ביטן:  לזימי, העבודה הגישה הסתייגויות? אני לא רואה פה הסתייגויות שלכם

אביגיל כספי: בקשר לנוסח שהונח: הושמט ממנו סעיף שבו הייתה התייחסות לסעיף 4 לחוק העונשין, בגלל שקובעים איסור פלילי על כך שיהיו תקופות שבהן הוא לא יחול

אביגיל כספי:  אמרתי את זה אתמול

אביגיל כספי:  הייתה בקשה מצד רשות התחרות שנחזור על הדברים, מכיוון שסעיף 6 מחוק העונשין מתייחס בדיוק לסיטואציה הזו, לתקופה שלפני הצו ולתקופה שאחריו

אביגיל כספי:  לכן, אין צורך לקבוע סעיף מיוחד בהצעת החוק

אביגיל כספי:      אני אקריא שוב את סעיף 6 – הוראות סעיפים 4 ו-5

אביגיל כספי:  סעיף 4 קובע: "נעברה עבירה ובוטל בחיקוק האיסור עליה – תתבטל האחריות הפלילית לעשייתה; ההליכים שהוחל בהם – יופסקו; ניתן גזר-דין – יופסק ביצועו; ולא יהיו בעתיד עוד תוצאות נובעות מן ההרשעה"

אביגיל כספי:  << דובר >> אבכ     הרעיון הוא להבהיר שאם יש צו שמאפשר לעשות את אותם הסדרים כובלים בתקופת תוקפו של הצו – אין הכוונה שהאיסור הפלילי מבוטל בצורה קבועה, וניתן לפתוח בהליכים פליליים, להטיל עיצומים כספיים על הסדרים שהצדדים יזמו אותם לפני מתן הצו או אחרי מתן הצו

אביגיל כספי:  יחול לעניין זה סעיף 6: "הוראות סעיפים 4 ו-5 לא יחולו על עבירה לפי חיקוק שנקבע בו או לגביו שיעמוד בתוקפו לתקופה מסוימת, או שנובע מטיבו שהוא נתון לשינויים מזמן לזמן"

אלון שוסטר: טוב, חברים, אני אתחיל בכותרת

אלון שוסטר:  חלק גדול מחברי הכנסת שעוסקים בנושא הזה חשבו שהחוק הוא לא לעניין

אלון שוסטר:  אנחנו זיהינו סיטואציה מאוד בעייתית, כאשר שר החקלאות, למעשה, לא הגיע ולא נתן "Fight" על החוק הזה

אלון שוסטר:  מה שהיה צריך לעשות זה לפצל אותו מתוך חוק ההסדרים ולהגיע להבנות, כמו שנהוג לעשות כאשר עושים הסכם בענף החלב, הלול או הביצים, ולא בדרך הזו, שהיא דרך דיקטט-פוליטית

אלון שוסטר:  לכן, בדיוק, אני מבקש שאם ההסתייגות מתקבלת – אפשר להפוך את כל דבר החקיקה הזה להוראת שעה למשך שנה

אלון שוסטר:  אם נרצה – נמשיך

אלון שוסטר:  אם לא נרצה – הוא יפוג

אלון שוסטר:       ההנחה שלי היא שההצעה הזו היא רעה, לא מאוזנת ונוגדנית

אלון שוסטר:  היא תוביל את הענף כולו, ואת אספקת הפטם בישראל, למקומות רעים מאוד, ותפגע בלולנים שפרוסים ברחבי הארץ

אלון שוסטר:  לכן, בהסתייגות אנחנו לא מדברים על חוק, אלא על הוראת שעה

אלון שוסטר:      הסעיף הראשון הוא הסעיף שבו "מתנפלים" על החקלאים שמגדלים פטם, ומודיעים להם שאם הם יתנהלו כפי שהתנהלו עד עכשיו – כדאי לוודא שתהיה אספקה רציפה, כדי לוודא שהמחירים לא ישתוללו, שלא נהנה, למשך חודשיים, מקריסה של מחירים ואז מהתפרעות טוטאלית של השוק

אלון שוסטר:  אנחנו לא רק משנים לחקלאים הללו, לחברינו – שחלקים גדולים מהם יושבים על הגבולות בפריפריה – את כל צורת העבודה שלהם, ההתנהלות, ואולי אף מסגרת החיים שלהם, אלא גם מגדירים את זה כעבירה פלילית

אלון שוסטר:  אני מבקש להגדיר שכל מה שנאמר לא מהווה עבירה פלילית; אולי זוהי עבירה מנהלית, אבל לא פלילית

אלון שוסטר:  זוהי מהות הסתייגות מספר 1 בסעיף 65(1)

אלון שוסטר:      יש כאן הצעה שלא חייב לקבל אותה – אבל צריך לשקול אותה בכובד ראש

אלון שוסטר:  אני אשמח לשמוע את האנשים

אלון שוסטר:  אני מצטער, יו"ר הוועדה, אבל לחץ הזמנים הוא כזה שאני מניח שיהיה לאנשים מה לומר

אלון שוסטר:  יש, לפחות, להקשיב לכל אחד מהגורמים

אלון שוסטר:  אני      

דוד ביטן: אתם מגישים הסתייגויות, שומעים את ההסתייגות, אם אנחנו רוצים להשיב או לקבל – אנחנו נעשה את זה, ואם לא – נצביע

דוד ביטן:  אין דיונים, גם לא של חברי הכנסת וגם לא של אלה שאינם חברי כנסת

דוד ביטן:  כך נהוג

אלון שוסטר: מכיוון שאנחנו עובדים בלחץ גדול – וזוהי אחת הסיבות שבגללן אני חושב שלא היה צריך להכניס את זה לתוך חוק ההסדרים – אני חושב שראוי יהיה לאפשר, לפחות לבכירי משרד החקלאות ומועצת הלול, להגיב

אלון שוסטר:       בכל מקרה, בסעיף 65(1)(א)(ב2), במקום הסייפה, שמתחילה במילים: "בין מגדל שהוא או אדם קשור אליו מחזיק משחטה אחת" יבוא: "שמגדל עופות במסגרת אינטגרציה אנכית"

אלון שוסטר:  הם מגדירים בצורה ברורה, לאחר מכן בפסקה זו, אינטגרציה אנכית: "תאגידים שנמצאים בבעלות משותפת, המפעילים שניים או יותר מאלה: מכון תערובת; משק רבייה; מדגרה; משק פיטום; או משחטה"

דוד ביטן: אתה רוצה שנכניס הגדרה של אינטגרציה, נכון?     

אלון שוסטר: אני חושב שבמקום לשלב מילים שלא קשורות לשטח – נכון יהיה לדבר במונחים שהשטח מכיר

דוד ביטן: בחוק הזה, אינטגרציה שאין לה משחטה – אין לה בעיה, נכון? אתה רוצה להכניס את זה בכוח, כדי שתהיה לה בעיה?      

אלון שוסטר: אני לא יוצר בעיה; אני רק אומר את זה בצורה יותר נכונה

דוד ביטן: אם אין לאינטגרציה משחטה – החוק הזה חל עליה, כמו על המושבניקים הרגלים

דוד ביטן:  לכן, הבדילו בין האינטגרציות שיש להן משחטה לבין אלה שאין להן משחטה, ואז זה אנכי או אופקי

אלון שוסטר: פה אנחנו מגדירים, בעצם, מי לא זכאי לחופש פעולה, נכון?     

דוד ביטן:  << יור >> ז 

אלון שוסטר: 	בסדר

אלון שוסטר:  אז פה, מוגדר: "בין מגדל שהוא אדם או קשור אליו מחזיק במשחטה אחת"

אלון שוסטר:  אני מציע לבחון האם מגדל העופות הזה הוא חבר באינטגרציה

אלון שוסטר:  אם אנשי המקצוע של מדינת ישראל חושבים שזה לא נכון – הם יגידו שזה לא כדאי, אבל זוהי לא הנקודה העיקרית

דוד ביטן: ההסתייגות הזו גורמת לאי הבנה וגם פוגעת באינטגרציות

אלון שוסטר: בניגוד לשתי ההסתייגויות הראשונות, שהן המהותיות – זו בוודאי אינה מהותית

אלון שוסטר:  ההצעה הזו היא יותר עניין מילולי

דוד ביטן: בנוגע לעניין הפלילי, איפה רשות התחרות? תסביר לו עוד פעם את העניין הפלילי

אלון שוסטר: למה צריך להכניס לכלא את שלום ואת זכריה, שנפגשים במכולת?     

דוד ביטן: קודם כל, אף אחד לא יכניס לכלא אף אחד

אלון שוסטר: זה פלילי, מה זאת אומרת?     

יעוז אברגל: קיבוץ כרם שלום, שנחת לו טיל בתוך הלול, עשה דיון על לאיזו אינטגרציה להעביר את העופות

יעוז אברגל:  רשות התחרות כבר עצרה אותו

יעוז אברגל:  הוא בדרך למעצר

אייל שפירא: האיסור על הסדר כובל קבוע בחוק התחרות ביחס לכל העסקים בישראל

אייל שפירא:  אין שום קביעה ספציפית שקובעת שביחס לחקלאים – החוק יהיה פלילי, וביחס למישהו אחר – החוק לא יהיה פלילי

אייל שפירא:  אתם מבקשים כאן הפוך: שביחס לכל העסקים בישראל – החוק יהיה פלילי, אבל ספציפית ביחס לחקלאים – החוק לא יהיה פלילי

יעוז אברגל: ברור

יעוז אברגל:  אני אסביר לך למה - - -     

אלון שוסטר: בעולם, החקלאים מייצרים באינטגרציות, ומתאמים כדי למנוע הצפה וצער בעלי חיים

אלון שוסטר:  אתם לא מקבלים את זה, ועכשיו אתם מנסים להשוות את החקלאים לכל אחד מיצרני הנעליים

אלון שוסטר:  עם כל הכבוד ליצרני הנעליים – אני פשוט לא מקבל את זה

אלון שוסטר:  אני חושב שאתם יכולים להסתפק בהרעה אחת של תנאי המגדלים, והיא שאסור להם לעשות את מה שהם עשו קודם

אלון שוסטר:  להגדיר את הדבר הזה כפלילי - -     

אייל שפירא: אנחנו לא מגדירים את זה כפלילי

אייל שפירא:  אנחנו מורידים את - - -     

אלון שוסטר: - - בעיניי זה מוסיף ממד רגשי שהוא לא במקום

אלון שוסטר:  אם בעוד שנה נראה ששמים פס – יכול להיות, לא יודע, אבל להתחיל עם פלילי – זה משפיל

אלון שוסטר:       גם ההסתייגות השלישית לסעיף 65(1) היא עניין מילולי, ואני רוצה להגיד אותה

אלון שוסטר:  הסייפה מתחילה במילים: "בין מגדל שהוא או אדם קשור אליו מחזיק במשחטה אחת בלבד", ואני מציע שיהיה כתוב: "אחת או יותר"

אייל שפירא: בדיון הקודם עלתה פה טענה שלפיה יש אינטגרציות שמחזיקות ביותר ממשחטה אחת

אייל שפירא:  אנחנו הסברנו שאנחנו רוצים למנוע מצב שבו אנחנו נגיד שכל מי שמחזיק במשחטה יכול לתאם עם מי שמחזיק במשחטה אחרת, כי כך לא עשינו כלום בחוק; יהיה אפשר לנצל אותו לרעה מאוד בקלות

אייל שפירא:  לכן, הכנסנו בסוף הסעיף אמירה שאומרת שאם המשחטה, או אדם שקשור אל המשחטה, שולטים במשחטה נוספת – התיאום בין שתי המשחטות האלה עדיין מותר

אייל שפירא:  אז אינטגרציה שיש לה שלוש, ארבע או חמש משחטות, יכולה לתאם בין המשחטות שנמצאות באותה בעלות

אייל שפירא:  הבהרנו את זה

דוד ביטן: אז מה לא בסדר בזה?     

אלון שוסטר: איפה זה כתוב?     

יעקב כץ: כתוב: "משחטה אחת נוספת"

יעקב כץ:  למה אתה אומר שזה כתוב?     

אייל שפירא: כי כתבנו בסוף ערעור: "לעניין זה, יראו במגדל המחזיק במשחטה שהיא או אדם קשור לה שולט במשחטה אחת נוספת או יותר, כמי שמחזיק במשחטה אחת בלבד"

אייל שפירא:  התיאומים הם בין המשחטות שנמצאות באותה הבעלות

אייל שפירא:  זה כמו כל חברה אחרת שיש לה שלושה מפעלים

אייל שפירא:  אם הן נמצאות תחת אותה הבעלות ופועלות ביחד – אין פה עבירה של הסדר כובל

יעקב כץ: כל לולן, עכשיו, ילך עם עורך דין

יעקב כץ:  אנחנו נגדל את התרנגולות ונשלם לעורכי דין

יעקב כץ:  מה נעשה? כולם ישלמו פה ליועצים משפטיים; זה מה שיהיה בסוף

אייל שפירא: מאיפה התחלנו? התחלנו מזה שאתם אמרתם שהמגדלים באינטגרציה - - -     

יעקב כץ: התחלנו מזה שאתם מכוונים אותנו להיות פושעים

יעקב כץ:  משם התחלנו

יעקב כץ:  בוקר אחד בהיר קמנו – ואתם הכרזתם עלינו כפושעים

יעקב כץ:  עכשיו כל אחד צריך סוללת עורכי דין, חוקרים, רוגלות, זה מה שאתם תעשו פה

יעקב כץ:  מה שעשיתם בכל המדינה – עכשיו זה גם מגיע לתוך הלולים והרפתות

יעקב כץ:  כל לולן – עשרה יועצים משפטיים, פקידים, לוביסטים, רגולטורים, רק בשביל להוציא את הלולן מבית הסוהר

דוד ביטן: זה לא נכון, מה שאתה אומר

יעקב כץ: זה נכון ועוד איך

יעקב כץ:  אז אל תתנגד לפלילי; תוריד אותו

קריאה: אל תצעק

דוד ביטן: עם כל הכבוד לך, זה לא חל על אף מושבניק

דוד ביטן:  אל תדבר סתם

יעקב כץ: אני לא אצעק? הוא מוריד לי את הפרנסה

קריאה: אל תצעק

יעקב כץ: אתה, אל תחנך אותי, בסדר?     

דן אילוז: לא מדברים כך לחברי כנסת; בטח שלא בוועדה

יעקב כץ: אם אתה הולך להאכיל אותי ב-א' – תאכיל אותי ב-ה'

דוד ביטן: אני מבקש שתצא החוצה לחמש דקות, תירגע ותחזור בחזרה

יעקב כץ: אני יכול להירגע מבלי לצאת

דוד ביטן: אז מספיק עם זה

דוד ביטן:  זוהי פעם שנייה שאני קורא לך

דוד ביטן:  תקשיב טוב: אנחנו לא באנו פה לנאומים ולדברים מהסוג הזה

דוד ביטן:  ההסתייגות מתייחסת להגדרת המשחטות

דוד ביטן:  הסברנו לחבר הכנסת שהוא טועה, מכיוון שזה מכסה את העניין הזה

דוד ביטן:  לגבי הפלילי – זוהי הסתייגות שאפשר לדון בה

דוד ביטן:  מעבר לזה, עברנו כבר את הצד הפלילי

דוד ביטן:  בסדר? לבוא לצעוק ולערבב את כל הדברים יחד – זהו לא דבר שמתקבל על הדעת

דוד ביטן:  בינתיים למושבניקים – כמו זה שאתה יושב לידו – יש טענות אחרות

דוד ביטן:  זה לא רלוונטי, כרגע, לעניין שאתה מדבר עליו

דוד ביטן:  למושבניקים אין שום שינוי במצב הקיים

דוד ביטן:  אין להם שום דבר שקשור לפלילי, כי ההחרגה שלהם נשארת, כמו שהיא הייתה בעבר

יעקב כץ: נכון, אז בואו נהרוג את הקיבוצים; הכל טוב

דוד ביטן: היא חלה רק על מי שיש לו את הצנטריפוגה הזו

דוד ביטן:  זה הכל

יעקב כץ: "הכו בקיבוצים – הצילו את ישראל"

יעקב כץ:  אמרו את זה ברוסיה על היהודים: "הכו ביהודים – נציל את רוסיה"

קריאה: בכר, צנטריפוגה זה אתה

דן אילוז: אתה לא מגזים בכלל

אלון שוסטר: אני ממשיך לנושא הבא, בסעיף 65(2) – הגדרת ההסדר; אותו הסדר שהאוצר נאלץ לקבל, לצערי

אלון שוסטר:  היה צריך פשוט לא להביא את החוק הזה

אלון שוסטר:  כשיחולו כל הקיצים, אמרנו שניתן יהיה ליזום צו שישהה את החוק המיותר הזה

אלון שוסטר:  אני מבקש שבסעיף קטן (א), שבמקום: "שר האוצר ושר החקלאות" יבוא: "שר החקלאות ופיתוח הכפר"

אלון שוסטר:  לשר האוצר אין מקום

אלון שוסטר:  הוא לא צריך להיות חלק מהשיקולים שקשורים באספקת הפטם לציבור האוכלים במדינת ישראל

אלון שוסטר:  לחילופין, אני מציע שבמקום: "שר האוצר ושר החקלאות" יבוא: "שר החקלאות ושר הכלכלה"

אלון שוסטר:  אלה הם שני האנשים שצריכים להיות - - -     

דוד ביטן: אבל הוא לא ביקש להיות חבר בצוות

אלון שוסטר: אני בטוח שהוא ישלח את בא כוחו אם הוא ירצה

אלון שוסטר:  בסעיף 65(2)(3ב)(א), במקום המילים: "שלא תעלה על שישה חודשים", כלומר, התקופה לא תעלה על שישה חודשים, אני מבקש לקבוע: "לא תפחת משנה ולא תעלה על שנתיים"

אלון שוסטר:  אין משמעות להסדר של חצי שנה

אלון שוסטר:  עד שמתחילים, חושבים ומתעסקים עם זה – אין לזה השפעה על השוק ועל הענף הזה

אלון שוסטר:  למעשה, אנחנו לא נוכל לתת מזור לענף; זה רק יהיה "בכאילו"

אלון שוסטר:      בהמשך, בסעיף (ב1), אלה הם השיקולים שהשרים – או השר – יצטרכו לשקול בבואם להציע את הצו

אלון שוסטר:  יש פה הגדרה שהיא ספק מילולית, וספק יש בה היגיון של ראיית חשבון – "הכנסה"

אלון שוסטר:  במקום "הכנסה ממוצעת" – אני מציע לקרוא לזה "התמורה הממוצעת"

אלון שוסטר:  לא כל העובדים מקבלים הכנסה; חלקם מקבלים תמורות למיניהן

אלון שוסטר:  הכל חוקי, אבל המושג הזה, כנראה, הוא יותר מוצלח

דוד ביטן: זוהי לא הכנסה עם משכורת; לא מדובר פה על משכורת

דוד ביטן:  אמרנו את זה בישיבה

אלון שוסטר: לכן המונח "תמורה" הוא יותר טוב

שלום דנינו: זה כנגד חשבוניות?     

דוד ביטן: אם הוא מקבל שקל על קילו, סתם לדוגמא, ועכשיו הוא מקבל חצי שקל – הנזק הוא חצי שקל לקילו

דוד ביטן:  זוהי הכוונה

איל שפירא: אנחנו דיברנו אתמול על העיקרון וכך ניסחנו את זה – שאנחנו מדברים על מה שנכנס, ולא על מה שיוצא

איל שפירא:  אם אני כותב: "תמורה" – אנחנו מתחילים להתעסק גם בהוצאות של החקלאים, ואז לא נגמור עם זה

אלון שוסטר: תסבירו מהי הכוונה

אלון שוסטר:  מה שאני אומר זה שמה שקיבלת באופן ממוצע – כולם קיבלו מספר שקלים, ועכשיו הם מקבלים פחות – הוא שיקול מבחינת ההמשך

אלון שוסטר:  באותו הסעיף, שמגדיר את הקריטריון להחלטה של השרים, יש הגדרה שאומרת במי מדובר – הם או אדם קשור אליהם שמחזיק במשחטה

אלון שוסטר:  נערכת פה אפליה

אלון שוסטר:  אני לא מבין אותה

אלון שוסטר:  העיקרון לפיו אנחנו רוצים לשמור על החקלאים הקטנים, או הפרטיים, הוא נכון, אבל האם כאשר בוחנים – לא צריך לבחון מה קורה עם חקלאים שאינם קטנים או פרטיים? אני לא מוצא סיבה לכך שזה לא יהווה קריטריון

אלון שוסטר:  לכן אני מציע למחוק את ההגדרה - - -     

דוד ביטן: אני אסביר לך

דוד ביטן:  אם קיבוץ, שהוא לא חקלאי קטן – אני לא יודע אם הוא גדול, תלוי כמה - - -     

אלון שוסטר: הוא גם יכול להיות חלש

דוד ביטן: אם לקיבוץ אין קשר למשחטה – הוא נחשב קטן

דוד ביטן:  זוהי הצעת החוק, בניגוד למה שאתה אומר

אלון שוסטר:  אני מבין

אלון שוסטר:  אני לא אמרתי: "מושבניקים" - - -     

דוד ביטן: הוא צריך להיות בעלים של משחטה

דוד ביטן:  אם אין לו – זה לא משנה אם הוא קיבוצניק, מושבניק או - - -     

אלון שוסטר: הכל בסדר, אבל אני כופר בתזה הזו

אלון שוסטר:  אני חושב שכאשר השרים יבואו לבחון מה קורה בענף – זה בסדר גמור שהם ייבחנו מה קורה עם החקלאים הקטנים יותר או הקטנים פחות, קשורים או לא קשורים

אלון שוסטר:  הם צריכים לראות את כל הענף

אלון שוסטר:  אם כל המערכת, שמחוברת למשחטות או לקונצרנים אנכיים, מתמוטטת – הכל בסדר? לא ייקחו את זה בחשבון? זה לא נשמע לי הגיוני

אלון שוסטר:  לגבי האמירה שנשמעה בין השיטים, של: "קל וחומר אם הם נפגעים – אז בוודאי גם הקטנים" – למה זה קשור? צריך לראות את התמונה הכוללת; זה מה שצריך לעמוד לנגד עיניהם של המחליטים, בין אם הם שר החקלאות בלבד, כמו שאני מציע, שר האוצר ושר החקלאות, או שר הכלכלה

אלון שוסטר:  לחילופין, אני מציע שההגדרה לא תהיה מי שמחזיק משחטה או לא, אלא מי שפועל במסגרת אינטגרציה אנכית או לא

אלון שוסטר:  המהות היא - - -     

יעקב כץ: או שיסבירו: אם מישהו מחזיק משחטה – כיצד זה ישפיע על המחיר, חבר הכנסת שוסטר? את זה לא הבנו

יעקב כץ:  אם רוצים להקל על הצרכן, ואומרים: "הגישה למשחטה היא שמקשה על הצרכן" – לא הבנו

יעקב כץ:  זה כמו עם המאזנים שהם הביאו

יעקב כץ:  לנו יש מאזנים סגורים, חתומים, על דימום של כארבע שנים

יעקב כץ:  נדמה לי שאני נציג האינטגרציות היחידי פה

יעקב כץ:  אתם ממציאים המצאות, מספרים לעצמכם סיפורים ואתם - - - שהמחיר ירד

יעקב כץ:  איך הנתק מהמשחטה יוריד מחיר? לא הסברתם את זה פה כבר שבועיים

דוד ביטן: סלח לי, מה שמך?     

יעקב כץ: לי קוראים יעקב בכר

דוד ביטן: יופי

דוד ביטן:  אתה לא הגעת לשום דיון, ועכשיו אתה בא בהצבעה - - -     

יעקב כץ: לא נכון

יעקב כץ:  אני גם הייתי איתך בארבע עיניים, אבל לא נדבר על זה עכשיו

יעקב כץ:  הייתי פה

דוד ביטן: לא היית פה

יעקב כץ: דוד, חבל, הייתי פה

יעקב כץ:  תראה את הפרוטוקולים

דוד ביטן: אז למה לא דיברת? מי הפריע לו לדבר בישיבות? הוא מדבר כשיש דיון על ההסתייגויות? נו, באמת

יעקב כץ: גם דיברתי בישיבות

יעקב כץ:  למה אתה אומר את זה? דוד, אתה לא זוכר?     

דוד ביטן: אתה יכולת לדבר בישיבה

יעקב כץ: מה זה חשוב עכשיו? יש פה שאלות מהותיות

יעקב כץ:  הבאתי לך מאזנים סגורים, חתומים; דימומים מ-2017 עד 2022

יעקב כץ:  הראנו לך חלוקת הפסדים במשקים

יעקב כץ:  לא רצית לראות

יעקב כץ:  נדבקתם לאינטגרציות, צנטריפוגות, פרופלורים; עשיתם מאיתנו חוכא ואטלולא

יעקב כץ:  בשורה התחתונה, אדוני היושב ראש, יש פה Subtext חמור מאוד; אני נזהר שלא להשתמש במשפטים יותר חמורים

יעקב כץ:  יש פה Subtext של הפרד ומשול שאנחנו בחיים לא הכנסנו אותו לשפה שלנו או למערכות שלנו

יעקב כץ:  אנחנו לא הבדלנו

יעקב כץ:  אתם כל הזמן הולכים על ה-Subtext של: "קיבוצים – נקה, מושבניקים – נגן"

יעקב כץ:  תפסיקו עם זה

יעקב כץ:  אנחנו לא הקמנו את המשחטות לשם שמים - - -     

שלום דנינו: תסלח לי, אדוני, אנחנו לא דיברנו בסגנון הזה ואל תטיל עלינו את האשמה הזו

שלום דנינו:  אתה חוצפן

יעקב כץ: אתה רוצה שאני אגיב ואז תוציא אותי

שלום דנינו: לא, אני לא אוציא אותך, זה לא בסמכותי, אבל אל תטיל בנו דופי

שלום דנינו:  זוהי הפעם הראשונה שבה אני כועס בוועדה הזו

שלום דנינו:  למה ההתמרדות הזו?     

יעקב כץ: לאורך כל הדיון, אדוני חבר הכנסת רביבו, זה היה ה-Subtext - -     

שלום דנינו: הדבר הזה הוא בראש שלך

יעקב כץ: - - הקיבוצים רעים והמושבניקים מסכנים

יעקב כץ:  זה לא בראש שלי, אלא גם בראש של אחרים, שהם לא כמוני

שלום דנינו: אלון הוא קיבוצניק, ואני בכלל משהו אחר, ואנחנו חושבים אותו הדבר

יעקב כץ: אלון – כבודו במקומו מונח

יעקב כץ:  אני אומר מה אני מרגיש

דוד ביטן: מספיק כבר, די

דוד ביטן:  לא צריך להגזים

דוד ביטן:  אמרת את שלך, ואנחנו בשלב אחר

דוד ביטן:  אתה תוקף דווקא את זה - - -     

יעקב כץ: אני לא תקפתי אותו

יעקב כץ:  הוא תקף אותי; הוא קרא לי חוצפן

דוד ביטן: אני מדבר על שוסטר

יעקב כץ: אני לא תוקף גם את שוסטר

יעקב כץ:  אני לא תוקף אף אחד

יעקב כץ:  אני אומר לך מה אני חושב ומה אני מרגיש

אלון שוסטר: למי שלא מכיר את בכר – בכר כעת רגוע

דוד ביטן: אני מוכן, אחרי שנדון בהסתייגויות ולפני שנאשר את החוק – ניתן לך כעשר דקות כדי לדבר על מה שאתה רוצה

דוד ביטן:  בסדר?      

יעקב כץ: אני דווקא רוצה לדבר במהלך החוק

יעקב כץ:  אני חושב שהחוק הזה הוא גרוע מאוד ושצריך לעצור אותו

דן אילוז: אבל אין לך זכות דיבור, אתה לא חבר כנסת

דן אילוז:  אני לא מבין

דוד ביטן: אני אתן לך לדבר לפני אישור החוק

דוד ביטן:  כרגע אנחנו בהסתייגויות

דוד ביטן:  תדבר, בתנאי, כמובן, שלא תשמיץ - - -     

דן אילוז: זה לפנים משורת הדין, מה שהוא אומר לך

דן אילוז:  תגיד תודה

אלון שוסטר: אני בקריטריון השני שיעמוד לעיניהם של השרים לקביעת הצו שמעכב את החוק הזה, אם וכאשר

אלון שוסטר:  פה מדובר על התועלת מהתקנתו של הצו, שעולה על הנזק שעלול להיגרם לצרכן

אלון שוסטר:  אני מבקש לנסח את הסעיף הזה מעט אחרת: "התועלת המשקית, לרוב לעניין הבטחת אספקה שוטפת של מוצרי עוף לציבור מקביעת התקנתו של הצו, עולה על הנזק שעלול להיגרם לצרכן כתוצאה מחשש ממשי לעליית מחירי מוצרי העוף"

אלון שוסטר:  אני חושב שחשוב להכניס לתוך הנרטיב של הדיון, שמונח לפתחם של השרים, את שלל הנושאים שצריך לקחת אותם בחשבון

אלון שוסטר:  הסעיף הזה, כמו גם הסעיף הבא, עושה את זה

אלון שוסטר:  בקריטריון הבא, אחרי המילים: "פגיעה משמעותית בענף העוף" יבוא: "עקב תנודתיות בייצור ברמת המחירים", כדי שניכנס לנושאים שמשפיעים על קבלת ההחלטה

אלון שוסטר:       בסעיף הרביעי: "שיקולים של מניעה וצמצום של עודפי תוצרת תוך מניעת פגיעה בצרכנים", אני מציע להוסיף: "בין היתר, עקב אי אספקה שוטפת של מוצרי עוף ויצירת ריכוזיות בענף העוף"

אלון שוסטר:  הריכוזיות, אגב, יכולה להיגרר לא רק ממה שנראה לכם כרגע; לא רק מקיומם של תאגידים גדולים, אלא גם מהעובדה שפחות ופחות יצרנים, חקלאים קטנים או פרטיים, נמצאים במצב של קריסה ועוזבים את המקום, ואולי אפילו אינטגרציות מתאחדות

אלון שוסטר:  צריך לקחת את כל זה בחשבון

חנוך דב מילביצקי: אדוני, אפשר רגע?     

דוד ביטן: כן

חנוך דב מילביצקי: אני חדש בכנסת; חמישה-שישה חודשים

חנוך דב מילביצקי:  בינתיים, עברתי לא מעט על הסתייגויות שלך

חנוך דב מילביצקי:  הן ליגה

חנוך דב מילביצקי:  הסתייגויות רציניות, ענייניות, לא מנסות להפוך את החוק על ראשו

חנוך דב מילביצקי:  כל הכבוד

דן אילוז: באמת אדם ענייני

אלון שוסטר: תודה

אברהם בצלאל: אלון, זה גם בכל הוועדות; גם בדיון שהיה היום במיזמים ציבוריים – אותו הדבר

אלון שוסטר: שם למדתי ממטי

דן אילוז: גם מטי, אגב

דוד ביטן: אני מסכים איתך, אבל לא לגבי התוכן

אלון שוסטר: זה ברור שהשבחים לצה"ל, אבל זה לא עוזר לו

אלון שוסטר:  אחרי סעיף 65(2) התווסף סעיף נוסף – סעיף רשת הביטחון: "נמצא כי ירד ממוצע הפדיון למגדלים בשיעור של 10% ויותר" – בניכוי ירידת תשומות, לא צריך להיות חזירים – "ישלם אוצר המדינה למגדלים פיצוי הוגן בשווי שתקבע הממשלה"

אלון שוסטר:  זהו הסעיף שאני מציע להכניס לתוך החוק

אלון שוסטר:      תוספת נוספת, שקשורה לחלק הזה של הפיצוי: פה, בחלק הראשון, אנחנו מדברים על כלל המגדלים

אלון שוסטר:  כמו שהזכרתי כרגע, אם מזהים – בתהליך, כמובן, שצריך להגדיר אותו – ירידה של 10% או יותר – כלומר, פגיעה משמעותית, לאורך זמן משמעותי – יש לקבל פיצוי הוגן

אלון שוסטר:       אפשרות נוספת, סוג של "לחילופין": נמצא כי בתוך 60 ימים מיום דחיית בקשה למתן הצו על ידי מי מהשרים – או בהקשר לחלופה שאנחנו מדברים עליה, של ועדת הכלכלה – אם ירד מאותו הממוצע של פדיון המגדלים בשיעור של 10%, בניכוי ירידת התשומות, ישלם האוצר את מה שמדובר

אלון שוסטר:  אני סבור שאם מדובר על פיצוי – אגב, בין שהוא יהיה בתוך החוק ובין אם נצליח לבצע את זה בפועל, בעזרת המכתבים – יהיה קשה לחלץ אותו מהאוצר

אלון שוסטר:  לכן, ככל שזה יהיה בחקיקה ראשית – יותר טוב

אלון שוסטר:       יש כאן שתי אפשרויות, אני מחדד: בין לכולם, או בכל מצב, לבין במציאות שבה המצב היה כל כך קשה שפנתה ועדת הכלכלה, או אחד השרים, והתקבלה שלילה

אלון שוסטר:  במידה ואכן יש ירידה, גם אם לא מקיימים הסדר חדש, כלומר, גם אם לא מופעל הצו – ניתן השיפוי הזה

דוד ביטן: אלקין, חוץ מהטענה על הנושא החדש, יש לך טענה נוספת לחוק הזה?     

זאב אלקין: לא

דוד ביטן: אז אני אשלח את המכתב לוועדת הכנסת

דוד ביטן:  אם תרצה להוריד – אין בעיה

זאב אלקין: אני מסמיך את אלון לקבל את ההחלטה אם להוריד או לא

דוד ביטן: למה? אתה לא תהיה פה?     

זאב אלקין: לא

זאב אלקין:  אם תסתדר איתו על הסתייגויות - - -     

דוד ביטן: תמיד אני מסתדר איתו, תאמין לי, אבל יש פה מחלוקת לגבי המהות של העניין

מטי צרפתי הרכבי: אדוני, גם אנחנו נטען נושא חדש

מטי צרפתי הרכבי:  אני חושבת ששווה לשלוח

אלון שוסטר: אני ממשיך

אלון שוסטר:  בסעיף ה', בתוספת שקיבלנו היום, אנחנו אומרים: "על אף האמור, רשאים השרים לקבוע כי"

אלון שוסטר:  זה הכל שאלה של בכמה זמן אפשר לקיים את ההסדר

אלון שוסטר:  דובר על כחצי שנה, אבל בחלק הראשון, עד סוף 2024, אנחנו נותנים תשעה חודשים

אלון שוסטר:  בהסתייגות שלי, אני מבקש שזה לא יפחת מ-18 חודשים

אלון שוסטר:  תשעה חודשים, או חצי שנה, הם תקופות קצרות מדי

אלון שוסטר:       בסעיף העוקב (3ב)(ו), אומרים כי הצו יפורסם באתר האינטרנט של משרד האוצר

אלון שוסטר:  אני מציע לחדד באתר של רשות התחרות

אלון שוסטר:  אחרי הסעיף הזה, בהסתייגות מספר 14, אני מבקש להוסיף את המשפט: "על אף האמור בסעיף 47 לחוק, עשיית הסדר כובל בענף העוף לתקופה של חודשיים מפקיעת תוקפו של צו כאמור – אינה עבירה פלילית"

אלון שוסטר:       אנחנו דיברנו אתמול על מצב שבו גולשים, באמצע בחיים, ממצב של הסדר למצב של סיום ההסדר, ואז, אם החברים שלום, זלמן ונוח נפגשים במכולת – מותר להם לדבר? אסור להם לדבר? אני מציע שיוגדר שעשיית הסדר כובל בענף העוף, בתקופה של חודשיים מפקיעת תוקפו של הצו, אינה מהווה עבירה פלילית

אלון שוסטר:  כלומר, לתת תקופה של התארגנות, מרחק בלימה, ושלא ייווצר מצב שבו - - -     

חנוך דב מילביצקי: לא כל התאספות היא הסדר כובל

חנוך דב מילביצקי:  אני קצת מכיר את הנושא, כי התעסקתי בו פעם

חנוך דב מילביצקי:  הסדר כובל הוא אחרי שהוכחת שהייתה כוונה, ושההתאספות הייתה למטרה הזו

חנוך דב מילביצקי:  אם זה קרה – למה שמישהו יהיה פטור מזה, רק כי הוא מגדל עופות ולא סוחר צמיגים?     

אלון שוסטר: על זה בדיוק אנחנו מדברים

יעקב כץ: אדוני חבר הכנסת, התשובה היא: בגלל שללולן משנים את הכללים, ולסוחר הצמיגים – לא

חנוך דב מילביצקי: חשוב להבין משהו: כללי איסור התחרות הבלתי הוגנת, ההגבלים העסקיים, קיימים כבר המון זמן, ולא החריגו אותם אף פעם מאיזה שהוא ענף ספציפי

חנוך דב מילביצקי:  כן מתייחסים אחרת לענפים שונים, בהתאם לכוח ולהשפעה שלהם על השוק הכללי - - -     

אלון שוסטר: זוהי בדיוק הבעיה

חנוך דב מילביצקי: אתה יודע מהי הבעיה שלי? זה כמו שתגיד לי: "אני עכשיו יצאתי ממוסד לשיקום עבריינים, ואם גנבתי משהו בחודשיים הראשונים – זוהי לא עבירה פלילית"

אלון שוסטר: אני מוחה על זה במקום בכר, אבל אני מבין למה אתה מתכוון

חנוך דב מילביצקי: אני לא אומר, חלילה, שמגדלי העופות הם עבריינים, אבל ברגע שנכנסתי להסדר כובל, והוכיחו לגביי שזהו הסדר כובל – אין שום הצדקה - - -     

יעקב כץ: רק שלא יצאנו ממוסד לעבריינים, חבר הכנסת חנוך

יעקב כץ:  אנחנו אנשים ישרים והגונים, אז תוריד את ההשוואה הזו, היא לא רלוונטית

חנוך דב מילביצקי: לגמרי; אמרתי עליי

חנוך דב מילביצקי:  אמרתי: אני יצאתי ממוסד לעבריינים, לא אתה

חנוך דב מילביצקי:  זהו לא ציבור עובד

חנוך דב מילביצקי:  אם אני עובד – אני לא אהיה בהסדר כובל

חנוך דב מילביצקי:  רק אם אני יכול, ביחד עם האחרים שאיתם אני יושב, להשפיע על מחיר השוק של מדינת ישראל כולה

חנוך דב מילביצקי:  זוהי המשמעות של הסדר כובל

אלון שוסטר: אני ממשיך

אלון שוסטר:  אני מבין את הטיעון הזה, אבל בדיוק על זה בוכה המשורר

אלון שוסטר:  אנחנו נמצאים בעולם מסוים מזה 70-80 שנה, ועכשיו משנים אותו

אלון שוסטר:  אנחנו מבקשים לעשות את זה קצת במתינות ובחמלה

חנוך דב מילביצקי: תשאל כמה תלונות על הסדרים כובלים נעשו עד עכשיו בענף העוף? יש לנו נתונים על זה?     

דן אילוז: עד עכשיו היה פטור מוחלט, שאותו אנחנו רוצים לבטל

אלון שוסטר: אני ממשיך

אלון שוסטר:  אני מציע סעיף קטן נוסף לכל המהלך הזה: אני מבקש שרשות התחרות תפרסם לציבור מסמך מדיניות אכיפה בעניין ההסדרים בענף העוף, בתוך כ-30 ימים מתחילת תוקף החוק

אלון שוסטר:  הדבר הזה הוא חשוב, משום שאם זה ייגזר עלינו, בניגוד לרצוננו, לתביעתנו והפגנתנו – אנשים צריכים להיות מובלים, לפנים משורת הדין, בדרך הגונה, שמובילה אותם לא להיות עבריינים

אלון שוסטר:      אחרי סעיף (ח) המוצע יתווסף סעיף קטן (ט), ובו ייקבע דבר חשוב מאוד

אלון שוסטר:  אני מקריא את זה, אבל אעמוד על כך שנדון בסוגיות הללו

אלון שוסטר:  הסעיף הבא, דוד, הוא סעיף שהוא קריטי בעיניי; הוא טריוויאלי, ואני לא מבין למה זה לא מוצע בצו מלכתחילה: "כאמור, יקבעו השרים הוראות, לכלכלנית הראשית במשרד האוצר ולמשרד החקלאות, בדבר ביצוע ניטור של השפעות ההסדר על המגדלים ועל הצרכנים, והגשת דיווחים לשרים על תוצאת הניטור והמסקנות העולות ממנה"

אלון שוסטר:      הדבר הזה הוא חיוני, מכיוון שאנחנו שמענו פה כל מיני נתונים, שחלקם הוכחשו לחלוטין

אלון שוסטר:  הובאו נתונים אחרים על מצב האיתנות הפיננסית של הגופים שעובדים בענף הזה, וכמובן שלא הובאו הוכחות להשפעה של ההסדר הזה על המגדלים ועל הצרכנים

אלון שוסטר:  אני מבקש שאנחנו נדרוש את הניטור הזה לאורך יישום החוק

אלון שוסטר:       בסעיף 65(א) לחוק, כתוב שתחילתו של החוק ב-01 באוקטובר

אלון שוסטר:  אני מציע שתחילתו של החוק תאפשר לנו להתארגן כמו שצריך, כולל קריאת ההמלצות של הכלכלנים ושל משרד החקלאות, ולראות איך אנחנו עוברים את הקיץ הזה

אלון שוסטר:  במקום 01 באוקטובר תבוא דחייה של כשלושה חודשים – 01 בינואר 2024

אלון שוסטר:  בסוף הסעיף הזה אנחנו נגדיר שעד ה-01 ביולי 2023 – כלומר, בעוד חודש, או חודש לאחר קבלת החוק –הכלכלנית הראשית באוצר והממונה על התחרות יגישו דו"ח כלכלי, לוועדת הכלכלה ולשרי החקלאות והכלכלה, על השפעותיו של חוק זה על הורדת יוקר המחיה, ובו התייחסות מפורטת, מבוססת בנתונים, על תרומת החוק להורדת מחירי העוף לצרכנים

אלון שוסטר:  ככל שהדו"ח הכלכלי לא יראה השפעה ניכרת על הורדת מחירי העוף לצרכנים – אני מעריך שזו תהיה האמת, ושנראה את זה במציאות – שר החקלאות, באישור ועדת הכלכלה, רשאי לדחות את תחילתו של סעיף 65 לחוק זה בשנה, כל פעם

אלון שוסטר:      אני חוזר ואומר: מוטב שהחוק לא ייחקק

אלון שוסטר:  אם חוקקים משהו – עדיף שזה יהיה הוראת שעה

אלון שוסטר:  אם מקיימים את המהלך הזה, רצוי, בהקדם האפשרי, בתוך חודש-חודש וחצי, לקבל דו"ח שמבהיר מדוע זה כל כך דחוף, חיוני ומקצועי

אלון שוסטר:  זה יגיע הנה, אנחנו נבחן את העניין – הרי, זה לא הגיע באופן מסודר – ואם ייראה לנו שהדבר הזה הוא לא הגיוני – אנחנו נמליץ לשר החקלאות לדחות את תחילתו של החוק

אלון שוסטר:  אני סיימתי

דוד ביטן: אוקיי

דוד ביטן:  שמענו את ההסתייגויות

דוד ביטן:  יש כאן שתי הסתייגויות עקרוניות: א', האם לחוקק את זה כהוראת שעה, ו-ב', עניין הצד הפלילי

אלון שוסטר: יש, כמובן, גם את רשת הביטחון

דוד ביטן: אמרתי שיש רשת ביטחון

דוד ביטן:  לא נקבע האם היא תיכלל בחוק או ליד החוק, מה שנקרא

אלון שוסטר: וההסברים הענייניים

דוד ביטן: כל הדברים שאמרת היו בדיון, במסגרת הדיונים בוועדה, והסברנו אותם אחד לאחד

דוד ביטן:  אני חושב שזה מכסה את כל העניינים הללו

דוד ביטן:  יש גם עוד נושא אחד – שאמרת שלא צריך בכלל את החוק

דוד ביטן:  בגלל הטענות שהיו, הכנסנו לחוק הזה, באופן יוצא מן הכלל, הליך של - - -      

אלון שוסטר: הטענה האחרונה היא הצד המהותי; למה בכלל צריך? הרי, לא הספיק בידינו לדון - - -     

מטי צרפתי הרכבי: הטענה האחרונה שהוא הציע היא שהחוק הזה ייכנס לתוקף רק אחרי שיהיה ניתוח כלכלי של ההשלכות

דוד ביטן: הוספתי את זה

דוד ביטן:  אלה ארבע הטענות

דוד ביטן:  יש פה הליך מאוד ייחודי בחוק, של השהיית חוק

דוד ביטן:  אני לא זוכר הליך כזה בחקיקה הישראלית, שאחרי שחוקקו את החוק אומרים: "עכשיו, אם יש בעיות כאלה וכאלה – השרים יוכלו להשהות אותו לתקופות"

דוד ביטן:  זוהי לא תקופה אחת וזהו, אלא שהם יכולים לעשות את זה באופן מסודר, אם אחד מהשרים יחשוב שזה נכון

דוד ביטן:  גם הוספנו, באופן יוצא מן הכלל, את כך שגם ועדת הכלכלה יכולה לפנות

דוד ביטן:       יש פה הליך מאוד ייחודי שמגן – אני לא מדבר על חקלאים, כרגע – על סיטואציה של בעיות כאלה ואחרות

דוד ביטן:  לכן, אני חושב שבדברים האלה כן עשינו תהליך שמגן, שבודק את הבעיות באופן רצוף, אם ישנן כאלה, ובנוסף לכך, אנחנו גם עושים איזו שהיא רשת ביטחון

דוד ביטן:  אני רק רוצה להזכיר שבפעם הקודמת, נפגעו כשמונה חקלאים בסך הכל

דוד ביטן:  זוהי המציאות כרגע; אין משהו אחר

דוד ביטן:  גם יכול להיות שהם לא נפגעו בגלל החוק, אלא בגלל משהו אחר

דוד ביטן:  הרי, לא הלכו ובדקו למה הם קרסו

דוד ביטן:  לכן, בכל מקרה, אמרנו שאם יקרה מצב שבו מישהו ייפגע – ביקשתי ממשרד האוצר שייתנו איזו שהיא רשת ביטחון לשלוש שנים, ל-2024, 2025 ו-2026

דוד ביטן:  אם זה עובד לאחר שלוש שנים – זה עובד; אם זה לא עובד – זה לא עובד

דוד ביטן:  לכן, אני חושב שחוץ מהעניין העקרוני, שטוען שלא צריך את החוק הזה בכלל, ומה שאמרתי – אני לא רואה משהו בהסתייגויות שצריך לקבל אותו או לא לקבל אותו

אלון שוסטר: אני רק מזכיר שיש לנו ועדה שהקמנו, בלי קשר לכלום, ובה נעשה את המעקב, הניסיון להבין מה הולך להיות ומה יקרה

דוד ביטן: נכון, ושמנו אותך בראש הצוות

שלום דנינו: ונדע מראש מה הולך להיות בתהליך הזה

שלום דנינו:  אני מקווה שנדע לצפות אם יהיה קושי, חס וחלילה

דוד ביטן: אין מודל כזה בחקיקה הישראלית; תזכירו לי אם אני טועה

דוד ביטן:  לכן, הוועדה כן התחשבה בבעיות שעתידות, אולי, להיות

דוד ביטן:  לפי מה שקורה פה, אני כבר רואה מה יקרה כשאנחנו נדון במכוני התערובת; אנחנו יודעים מי שולטים בהם, ובסופו של דבר, עם הלחץ שהופעל פה על הוועדה, זה - - - שאנחנו נדון על הנושא של התערובת

דוד ביטן:  לכן, אם רוצים לטפל ביוקר המחיה – צריך לטפל בבעיות לאורך כל החזית, וזוהי אחת החזיתות

דוד ביטן:  לכן, אני מציע שאם אנחנו רוצים להתייחס, עניינית, לעניין הזה – גם הגנו על החקלאים, מצד אחד, וגם - - -     

אלון שוסטר: דוד, רק על ההערה הזו של יוקר המחיה, שהיא קרובה לליבך, וזה תפקידנו לעסוק בה: אני מעריך שאנחנו נדע – ואנחנו נהיה פה בחודשים הקרובים – יישום התכנית, כפי שהיא, לא תהיה לה השפעה; לא יהיה קשר סיבתי בין התהליך, בין החוכמה שמובאת אלינו מהאוצר לבין יוקר המחיה

אלון שוסטר:  יהיה לזה קשר אחרי

אלון שוסטר:  כמו שאמרתי, זה עניין אידיאולוגי, לגיטימי ומותר

אלון שוסטר:  אני לא מקבל אותו

אלון שוסטר:  בעיניי, הערכים של פיזור האוכלוסייה ושל ייצור עצמי, והיכולת שלנו להישיר מבט למי שאנחנו שולחים אותו לפריפריה ולקווי הגבול, לא פחות חשובה מאשר העקרונות של פיצול או של הגברת התחרות

דוד ביטן: אנחנו נתייחס לזה בסוף ולא נצביע עדיין

דוד ביטן:  איפה המכתב שביקשתי?     

שלום דנינו: אתה תראה את המכתב כמו שתראה סוס ירוק באורווה

נעמה לזימי: יש לי שאלה

נעמה לזימי:  התיקון אמור לא לחול על מי שאינו בעלים של אינטגרציה - - -     

דוד ביטן: את מבלבלת; התיקון יחול על מי שיש לו חלק במשחטה

דוד ביטן:  זאת אומרת, אם יש אינטגרציה שאין לה משחטה – זה לא חל עליה

נעמה לזימי: אז זה חל גם על התקשרויות ארוכות טווח; זוהי כוונתי

נעמה לזימי:  בעצם, זה אומר שמספיק שאחד נמצא בהתקשרות ארוכת טווח, והוא קונה ממנו גם אפרוחים – זה מכניס אותו בתוך האיסור של החוק

צחי ברקוביץ: החזקה מוגדרת בחוק ניירות ערך

צחי ברקוביץ:  התקשרות ארוכת טווח היא לא החזקה

נעמה לזימי: יעוז הסביר פה אתמול את המורכבות של הענף שלהם

נעמה לזימי:  הרי, מה שכתוב ברשות שוק ההון הוא מותאם - - -     

דוד ביטן: את מדברת על מה שהוא אומר

דוד ביטן:  שאלת את אנשי המקצוע של הממשלה שאלה, ואמרו לך שזה לא

דוד ביטן:  אם הוא אומר לך שזה כן – מה את רוצה שאני אעשה? זה לא

דוד ביטן:  הוויכוח פה הוא ויכוח עקרוני – האם בכלל צריך את החוק, או שלא, יותר מאשר הדברים שמסביב

דוד ביטן:  בעניין הזה, הממשלה הכריעה שכן צריך

דוד ביטן:  אנחנו טיפלנו בחוק, ואני חושב שלא כיסינו את כל הבעיות שעלולות לצוץ, כמובן, אבל עשינו מנגנון שיכול לפתור בעיות אם יצוצו, לפחות בעתיד

יעוז אברגל: לפחות אל תהיה שלם עם עצמך בדבר הזה

יעוז אברגל:  תגיד לעצמך: "הממשלה הכריעה ואנחנו עושים כך"

יעוז אברגל:  להגיד שעזרתם לחקלאים או שעשיתם משהו – את זה לא עשו פה

דוד ביטן: אני לא צריך ציונים

יעוז אברגל: אני לא מחלק ציונים; אני אזרח במדינת ישראל

דוד ביטן: בסדר

דוד ביטן:  אתם לא מעריכים כלום

דוד ביטן:  כבר הבנתי את זה

יעוז אברגל: לא נכון

יעוז אברגל:  למה אתה אומר את זה?     

דוד ביטן: אני אומר מה אנחנו עשינו ואיך אנחנו מתייחסים לזה

דוד ביטן:  מותר לי גם להגיד מה אני חושב

דוד ביטן:  הרכבי, את רוצה להציג את הסתייגויות יש עתיד?     

מטי צרפתי הרכבי: אני אתחיל ושלי תמשיך

דוד ביטן: בבקשה

דוד ביטן:  דברו שתיכן

דוד ביטן:  כל יש עתיד נמצאים פה היום?     

שלי טל מירון: אנחנו חרוצים

דוד ביטן: כבר אין בעיות בוועדת כספים?     

יוראי להב-הרצנו: בוועדת הפנים, חבר הכנסת אשר פיצל שלושה פרקים

יוראי להב-הרצנו:  קח דוגמא

דוד ביטן: אין בעיה

דוד ביטן:  אם אני צריך לפצל – אני אפצל

נעמה לזימי: ביטן, מתי נעשה הפיכה בחוק ההסדרים ביחד?     

יעוז אברגל: העניין הוא שאתה באמת לא מאמין בזה

יעוז אברגל:  אני קורא לך ללכת עם הלב שלך

יוראי להב-הרצנו: יש פה קונצנזוס על כך שהחוק הזה הוא לא טוב, כפי שהוא מובא

דוד ביטן: זה לא נכון

דוד ביטן:  אתה לא היית בכל הדיונים

דוד ביטן:  קראת את החוק?     

יוראי להב-הרצנו: כן

דוד ביטן: אם קראת – אני אומר לך שזה לא נכון

יוראי להב-הרצנו: הוא על דעתך, כפי שהוא?     

דוד ביטן: התיקונים האלה? כן

דוד ביטן:  אני חושב שהם מכסים את העניין, כפי שהוא

דוד ביטן:  מצד שני, יש את המלחמה ביוקר המחיה

דוד ביטן:  תראו, רבותיי, אני לא נגד החקלאים

דוד ביטן:  מצד שני, חלק מיוקר המחיה קשור לחקלאות

דוד ביטן:  אנחנו לא יכולים לברוח מזה או להתעלם מזה

דוד ביטן:  זהו החוק הראשון שהגיע, והולכים להיות עוד חוקים

דוד ביטן:  אם אנחנו לא נתעסק בזה – המחירים לא ירדו

דוד ביטן:  סל הצריכה של הצרכן הישראלי במכולת ובסופר – חלקו הגדול קשור למוצרי אוכל

דוד ביטן:  אם הכנסת לא רוצה להילחם ביוקר המחיה – שיגידו, ולא נילחם ביוקר המחיה, אין שום בעיה

דוד ביטן:  אי אפשר רק לדבר על זה; צריך גם להילחם בזה

נעמה לזימי: הנה, 1

נעמה לזימי: 1%

נעמה לזימי:  אתה איבדת 1

נעמה לזימי: 2%

נעמה לזימי:  אתה יודע, חוק ההסדרים הוא מבזה

נעמה לזימי:  אין בו שום דבר שקשור ליוקר המחיה

נעמה לזימי:  נתפסו בחקלאים

נעמה לזימי:  אין כלום שמשפר את רמת החיים שלנו שנכנס לפה

נעמה לזימי:  זה לא ייאמן

נעמה לזימי:  עכשיו גילינו על השביתה שתהיה בשבוע הבא, של מטפלות במעונות השיקומיים של ילדים עם מוגבלויות

דוד ביטן: לזימי, את מוותרת על הזמן שלך לדבר?     

נעמה לזימי: חלילה, למה?     

דוד ביטן: אז אל תפריעי

נעמה לזימי: להיפך, אני העברתי את הזמן נכון

דוד ביטן: עכשיו הזמן של טל מירון

דוד ביטן:  זוהי מלחמה עקרונית

דוד ביטן:  כל חבר כנסת, עם עצמו, צריך לקבל את ההחלטה של מה הוא הולך לעשות, ללא קשר למפלגות

דוד ביטן:  האם הוא הולך על העניין הזה, של יוקר המחיה, גם אם זה משפיע על החקלאות – כי החקלאות משפיעה על יוקר המחיה – או לא

דוד ביטן:  זהו העניין

דוד ביטן:  אם אתם לא רוצים להילחם על יוקר המחיה – תגידו, ולא נצביע

דוד ביטן:  אי אפשר רק לדבר; רק להופיע בטלוויזיה

דוד ביטן:  זה שחור לבן

נעמה לזימי: לא נכון

נעמה לזימי:  זוהי פיקציה להגיד את זה פעם אחר פעם

נעמה לזימי:  זה לא מטפל ביוקר המחיה

נעמה לזימי:  לא הבאתם שום דבר ליוקר המחיה

נעמה לזימי:  בתקציב קיצוצים מלא, אגב, קיצוץ רוחבי עתיד לבוא

דוד ביטן: לזימי, ניתן לך את הזמן שלך לדבר

דוד ביטן:  בבקשה, טל מירון

שלי טל מירון: טוב, תודה רבה, אדוני היושב ראש

שלי טל מירון:  קודם כל, אני רוצה לפתוח ולהגיד כמה מילים לאזרחי ישראל, לחזק אותם ולחבק אותם

שלי טל מירון:  ימים לא פשוטים עוברים עלינו

שלי טל מירון:  אי אפשר להיות מנותקים ממה שקורה במדינה

שלי טל מירון:  אנחנו יושבים פה, בבועה של ועדת כלכלה, אבל המדינה עוברת ימים קשים, והרגשתי צורך להגיד את זה, וגם, כמובן, לחזק את כוחות הביטחון

דן אילוז: כולנו מצטרפים

שלי טל מירון: שנית, אני רוצה להשתתף בצערו של שר הביטחון, יואב גלנט, ששכל את אימו היום

שלי טל מירון:  כולנו משתתפים בצערו

שלי טל מירון:      אדוני היושב ראש, אני מאוד מכבדת ומעריכה אותך

שלי טל מירון:  כחברת כנסת צעירה וחדשה, אני לומדת הרבה מאוד בוועדה הזו

שלי טל מירון:  אני לומדת ממך על ניהול ועדה, ואני מברכת את העבודה הקשה שנעשית פה

שלי טל מירון:  אני הייתי פה לאורך כל השבוע הזה, יחד איתכם, שעות מאוד ארוכות את תוך הלילה בכל יום, ואנחנו מכבדים ומעריכים את זה

דוד ביטן: תודה רבה

שלי טל מירון: בנושא הזה, ספציפית, התחושה האישית שלי – בדיוק כמו שאמרת, כל אחד עם המצפון שלו ועם הלב שלו – היא שמדובר ברפורמה שהיא גדולה מדי בשביל לבצע אותה באופן הזה

שלי טל מירון:  אני מרגישה שאנחנו עושים את זה בסוג של מחטף, בלחץ, כדי לגמור עם זה ולהכניס את זה לחוק ההסדרים

שלי טל מירון:  אני חושבת שיש מקום לדון בזה יותר לעומק, ולהפריד את זה מחוק ההסדרים

שלי טל מירון:  אני חוששת שהסיכון הוא גבוה מדי

שלי טל מירון:       אני מבינה את הפוזיציה שלך מול האנשים שיושבים פה, אבל אני גם מבינה לליבם; הם זועקים מדם ליבם, וחוששים לפרנסה שלהם

שלי טל מירון:  מדובר באלפי משפחות בישראל שתלויות בהם, ואני מקשיבה להם ושומעת את מה שיש להם להגיד

שלי טל מירון:  אני חושבת שאנחנו צריכים לתת על זה את הדעת, ולא למהר לתוך הדבר הזה

שלי טל מירון:      ניתנו פה הצעות לחלופות, גם על ידי שוסטר

שלי טל מירון:  יש רעיונות של דברים שניתן לעשות אותם, אבל לא כך, בחוק ההסדרים, בלחץ

שלי טל מירון:  ניתן לעשות את זה כמו שצריך; להקשיב לכל הגורמים ולהביא את הנתונים, גם אם זה עוד פעם

שלי טל מירון:  זה שווה את המאמץ

שלי טל מירון:      אתמול יצאנו מפה מאוחר בלילה, וחשתי שכל חברי הוועדה הרגישו שאנחנו עושים משהו לא נכון; שאנחנו ממהרים לתוך זה ועושים את זה מהסיבות הלא נכונות

שלי טל מירון:  הנושא של יוקר המחיה חשוב מאין כמותו לכולנו

שלי טל מירון:  כולנו רוצים להצליח בשיפור יוקר המחיה, אבל אני מרגישה שהרפורמה הזו היא בקצה של הקצה, ובסוף – היא לא משפיעה על הכיס של הצרכן הסופי; לפחות לא בעוצמה שאליה אתה מכוון

דוד ביטן: פריט-פריט

שלי טל מירון: בסוף, במה כל הדבר הזה עוזר, בכיס של הצרכן? זה מה שמעניין, בסופו של דבר

שלי טל מירון:  לסיכום דברי הפתיחה, אני רק רוצה להגיד, באמת מהלב, שאם יש בן אדם אמיץ בבית הזה – זה אתה

שלי טל מירון:  אני חושבת שגם אתה, בתוך עצמך, מבין שיש פה בעיות

שלי טל מירון:  אני חושבת שאתה, כיו"ר ועדה, יכול לעצור את זה

שלי טל מירון:  זוהי בקשתי אליך

שלי טל מירון:  תודה

דוד ביטן: ההתרשמות שלי היא שגם אם נדחה את זה לעוד שלוש שנים – נהיה באותה הבעיה, ולכן אין טעם בדחייה

שלי טל מירון: המילה דחייה היא לא מדויקת; זוהי לא דחייה

דוד ביטן: אין טעם אמיתי בלדחות את הדיון, ללא קשר לחוק ההסדרים

דוד ביטן:  אנחנו נהיה באותה בעיה עקרונית בעניין הזה, ולכן צריך לקבל החלטה

שלי טל מירון: אם תהיה פה קריסה – נשב פה כולנו ונתחרט על היום הזה

מיכאל אורן: כבוד היושב ראש, אני חייב להגיד דבר אחד: אני נמצא כבר יום וחצי בממ"ד, בקיבוץ עלומים, ושמעתי את זה בזום

מיכאל אורן:  אני בא לפה ומרגיש שלוקחים לי את הפרנסה, ולוקחים לי את הכל

מיכאל אורן:  למה?     

דוד ביטן: שמענו את הטיעונים שלכם והתייחסנו לטענות האלה

דוד ביטן:  אני אתן לכם לחזור על זה עוד הפעם

דוד ביטן:  זהו המצב, קודם כל

דוד ביטן:  אני לא חושב שאם אנחנו נדחה – נגיע למשהו אחר

דוד ביטן:  אנחנו עשינו פה את ההגנות וגם נתנו להן ביטחון

דוד ביטן:  בלי הביטחון הזה – לא הייתי מעבירה את החוק היום

דוד ביטן:  אמרתי את זה לפני כן, ואני אומר את זה גם עכשיו

דוד ביטן:  תחשבו על העיקרון, לפיו גם החקלאות משפיעה על יוקר המחיה, וזה לא משנה מיהו האשם

דוד ביטן:  לכן, חלק מהחקיקה שאנחנו הולכים לעשות – תשפיע על החקלאות, במידה זו או אחרת

דוד ביטן:       אנחנו גם עושים הסכמים, כמו, למשל, בנושא של ביטול מכסים על ייבוא פירות וירקות: אנחנו הולכים לחקלאים פיצוי של קרוב ל-750 מיליון ₪ בשנה על מנת שזה יהיה אפשרי; עשינו עכשיו את חוק הגנת הצומח, על מנת שבסל הישראלי, כמו במקומות מסוימים בחוץ לארץ, בהם יש אפרסקים לאורך כל השנה, ולא רק בתקופת הגידול הישראלי

דוד ביטן:  לכל הדברים האלה יש השפעה; גם על המחיר וגם על המגוון של המוצרים שאין אותם, היום, לאורך כל השנה

דוד ביטן:  לבוא ולהגיד שזה מה שיעשה את הדברים – זה לא מדויק

מיכאל אורן: חקלאי מקבל שקל על קילו לימון, ובסופר זה עולה 700% יותר

דוד ביטן: שוק העופות הוא שוק מאוד גדול במדינת ישראל

דוד ביטן:  על כמה מיליארדים מדובר?     

שלום דנינו: כ-12 מיליארד

דוד ביטן: זהו לא שוק פשוט שלא צריך לטפל בו; אנחנו עושים ניסיון

יעקב כץ: חבר הכנסת דנינו, ברשות זה 12 מיליארד; באינטגרציות זה פחות מ-7 מיליארד

יעקב כץ:  בעשר שנות רפורמות נשארו שליש מהרפתנים ושליש מהלולנים, ורשות התחרות ממשיכה בקונסולידציה לביטול התחרות בזה שהיא מצמצמת את המדרגה הראשונה של הייצור

יעקב כץ:  בעשר השנים האלה – המחיר רק הלך והשתולל

יעקב כץ:  התרופות שהם הביאו – לא הובילו לכלום

יעקב כץ:  חברי הכנסת צריכים לדעת את הנתונים

יעקב כץ:  אני הייתי ממונה על משק החלב בארץ, והיום אני ממונה על האינטגרציות

יעקב כץ:  תשאלו: מה קרה?     

שלום דנינו: אתה סותר את עצמך

שלום דנינו:  לאורך כל הדיון, אמרו הלולנים: "אנחנו מספקים את כל התצרוכת שמדינת ישראל צריכה – 520,000 טון – בלי בעיה, ואנחנו יכולים לעשות יותר", אז מהי הבעיה בכך שאתה מספר לנו פה שסגרו וסגרו? היה עודף - - -     

יעקב כץ: אמרתי שמגבירים את הקונסולידציה, את המיזוגים; יש הרבה פחות שחקנים, ואין לצפות שמזה המחיר ירד

יעקב כץ:  זה מה שאני אומר, חבר הכנסת דנינו

יעקב כץ:  ככל שיש פחות יצרנים, המחיר לא ירד; הוא יעלה

דוד ביטן: החוק הזה רק מונע תיאום, זה הכל

דוד ביטן:  בינתיים, מספר היצרנים הפרטיים עלה, במשך השנים, מ-500 ל-586, כשהיה חוק

קריאה: מועצת הלול הסבירה לך שזו הייתה עלייה טכנית, ולא עלייה אמיתית

דוד ביטן: הכל עלייה טכנית; אתם יודעים להסביר יפה

דוד ביטן:  במספרים – זה עלה

דוד ביטן:  מהן הסיבות? כשהייתה, אז, את המגבלה הזו – המחיר לא עלה, ויש לזה סיבות, ומספר הלולים עלה

יעקב כץ: אבל המחיר הלולנים לא עלה, אדוני

יעקב כץ:  הוא במקום 40 בעולם; הראנו את זה

יעקב כץ:  זה כמו עם המים

יעקב כץ:  מה אתם רוצים? להיות מקום 70 בעולם? מספרים לכם שזה יקר

יעקב כץ:  ביחס לעולם – זה לא יקר

יעקב כץ:  זוהי האמת

יעקב כץ:  ביחס למחירי הגרעינים – זה לא יקר

יעקב כץ:  אתם מתעלמים מהנתונים האלה

שלום דנינו: אז אתה אומר שיש לנו עוד פוטנציאל לייקר את העוף?     

יעקב כץ: לא, חס וחלילה

יעקב כץ:  למה אתה מסיק את המסקנות האלה?     

שלום דנינו: כי אתה אומר: "אנחנו מקום 40; מקום מצוין"

יעקב כץ: חס וחלילה; אני לא אומר את זה

יעקב כץ:  אני אומר שישראל היא זולה במחירי עוף By far

יעקב כץ:  היא לא יקרה ביחס לעולם

שלום דנינו: ידידי היקר, דיברנו פה בוועדה על כך שלא יכולים לייצר קילו עוף בפחות מ-6 ₪ לחקלאי שמגדל אותו

שלום דנינו:  זה מה שהטריד אותנו פה לאורך כל החודש האחרון: איך אנחנו מגנים על החקלאים האלה?      

יעוז אברגל: ובסוף – מצביעים על החוק

דוד ביטן: אבל מה זה שייך?      

יעקב כץ: אם אותם חקלאים אומרים לך שזה לא טוב להם – למה אתה עושה להם את זה?     

דוד ביטן: מהי הבעיה, בדיוק? אני לא מבין

דוד ביטן:  זה שהקיבוצים קופצים, יותר מדי, בעניין הזה - - -      

יעוז אברגל: עזוב את הקיבוצים

יעוז אברגל:  מה הקשר אליהם?     

דוד ביטן: עליך הגנו; אתה יכול לעשות את זה

דוד ביטן:  אין בעיה

דוד ביטן:  תפסיקו להפחיד את הציבור ואת חברי הכנסת

דוד ביטן:  יש גבול לכל דבר

יעוז אברגל: אי אפשר לווסת כמויות - - - חלקי

דוד ביטן: שמענו את הטיעונים האלה

שלום דנינו: אני מוכן לשים את השם שלי על כך שאתה תמשיך לגדל עופות בהצלחה גדולה, כי יש לך כישרון, ואתה נחוש

שלום דנינו:  אני חושב שכל ההגנות שדוד עשה על החוק הזה בחודש האחרון, בכל יום עד חצות – מגנות עליך

יעוז אברגל: אני מודה לכם על זה מאוד, ובגלל זה אני עדיין נמצא כאן ואומר לך שזה לא מגן עליי

דוד ביטן: חברת הכנסת הרכבי, את רוצה להתחיל?     

מטי צרפתי הרכבי: מיכאל ממהר להצבעה

דוד ביטן: לאיזו הצבעה אתה ממהר?     

מיכאל ביטון: יש חוק ראשון שעבר בקריאה שלישית, על שמי, לראשונה

דוד ביטן: איזה חוק?     

מיכאל ביטון: חוק שהועבר בפה אחד, קואליציה ואופוזיציה, על מניעת הקיזוז של קצבאות כשאתה בדמי אבטלה

מיכאל ביטון:  חברתי מאוד

דוד ביטן: כל הכבוד

מיכאל ביטון: אני לא רוצה לרדת לפרטי החוק, אלא רק להגיד לכם את רוח הדברים: קודם כל, החקלאים מגלים לנו שכשיש מלחמה – אנחנו מוצאים אותם בגבולות; בלבנון, בעוטף עזה

מיכאל ביטון:  זהו שיקול

מיכאל ביטון:  שנית, בקואליציה, אני נלחמתי בשר החקלאות, שלא דיבר יפה אל החקלאים ופגע בהם

שלום דנינו: אצלנו זה הפוך; שר החקלאות הוא בעד החקלאות

שלום דנינו:  זוהי הפעם הראשונה

שלום דנינו:  זהו מהפך גדול

מיכאל ביטון: תנו לי להשלים את הדברים, בבקשה

מיכאל ביטון:  אני אומר לך, יושב ראש הוועדה, שאתה, ביחד עם דיכטר ואבוטבול – אני יודע שפניכם לטובת החקלאים והחקלאות; אני יודע את זה

מיכאל ביטון:  אני לא צריך הסברים

מיכאל ביטון:  אני יודע שיש ענייניות ורצון טוב

מיכאל ביטון:  מה קורה מבחינת האוצר? האוצר, שרוצה לתקן מערכות, דוחף לך דברים מהר בחוק ההסדרים

מיכאל ביטון:  אלה דברים שקיימים עשרות שנים

מיכאל ביטון:  למה לעשות דבר מהר?     היה פה ויכוח לגבי האם זה יצטמצם או לא

מיכאל ביטון:  באופן עובדתי, ענף מגדלי הפטם ירד בעשרות אחוזים לאורך שנים

מיכאל ביטון:  אלפי מגדלים יצאו מגידול

דוד ביטן: הם המשיכו לייצר את אותו הדבר

מיכאל ביטון: אבל בריכוזיות

דוד ביטן: אז למה אנחנו נלחמים בריכוזיות הזו? זהו בדיוק העניין

שלום דנינו: אגב, גם בריכוזיות – אותן אינטגרציות משכירות, ממגדלים במושבים, בתי מלון לאפרוחים האלה

שלום דנינו:  כלומר, זה לא תמיד בא על חשבון המושבניקים

מיכאל ביטון: כשאני הייתי פה, הגיעו, בחוק ההסדרים, לעשות מחטף על ענף ההטלה, עם תקנה פוגענית כלפי החקלאים, שאיימה ממש למחוק אותם

מיכאל ביטון:  אני אמרתי לשר: "לא תהיה לך את התקנה הזו", והוא השפיל את כולם, כי אם לא הייתה התקנה, בגלל תאריך מסוים – עולם - - - היה נמחק

מיכאל ביטון:  הבאנו תקנה משפילה, עבורם

מיכאל ביטון:  אחרי זה הוא היה זקוק לנו, כי פתאום הוא חשש, אולי, ממחסור בביצים, ואז הבאנו תיקון לתקנה

מיכאל ביטון:  אם אתה יכול ושומע ליושב הראש, א', לא חייב לאשר את כל מה שהאוצר מבקש לאשר פה

מיכאל ביטון:  יכול להיות שיש מרכיב אחד שיוסכם

מיכאל ביטון:  אם תוכל להביא את הדבר הזה בהסכמה, ולא על הראש של החקלאים, או להגיד לאוצר - - -     

דוד ביטן: עם מי, אבל?     

מיכאל ביטון: עם החקלאים וראשי הארגונים

דוד ביטן: אי אפשר - - -     

מיכאל ביטון: תנסו

מיכאל ביטון:  תשבו איתם עכשיו

דוד ביטן: ביטון, הם לא מעוניינים במתווה של החוק הזה בכלל, אז איך אפשר להגיע להסכמה? אמרתי שהוויכוח הוא עקרוני

מיכאל ביטון: אני אומר לך, תאמין לי: אתה הולך להביא המון רפורמות טובות

מיכאל ביטון:  לא חייב להכריע את הדבר הזה היום

מיכאל ביטון:  אני לא יודע מה תעשה; אני מכיר את מערכת הלחצים

מיכאל ביטון:  הרוח של דיכטר ואבוטבול הייתה מעולה

מיכאל ביטון:  היא הייתה יותר טובה מקודמיהם כלפי החקלאים

אלון שוסטר: לא מכל קודמיהם

מיכאל ביטון: לא מכל קודמיהם

מיכאל ביטון:  שוסטר היה על הכיפאק

מיכאל ביטון:  תשמור על הרוח הזו בדיאלוג איתם

מיכאל ביטון:  אל תשפילו אותם בחקיקה שהם מתנגדים לה, אלא תנסו לבנות דבר שיעבוד

מיכאל ביטון:  זהו

דוד ביטן: הם יתנגדו לכל הרפורמות שנעשה בחקלאות

ששון גואטה: זה לא נכון, דוד

ששון גואטה:  אפשר להגיע להסכמים

ששון גואטה:  בחוק ההסדרים – הדברים באים בכוח

ששון גואטה:  אין לנו יכולת לדון - - -     

דוד ביטן: אני רוצה להגיד לך: אני אמרתי פה אתמול שאם שר החקלאות יישב פה ויגיד להקפיא את החוק, ולא לקדם אותו – הייתי עושה את זה, אבל הוא לא הגיע

דוד ביטן:  מה אתה רוצה ממני?     

ששון גואטה: אתה צודק - -     

מטי צרפתי הרכבי: אדוני יודע מה הוא חושב

ששון גואטה: - - אבל לא חייב לנקות לאנשים את - - -     

דוד ביטן: אני לא חייב שום דבר, אבל אמרתי שאנחנו צריכים להתחיל בנושא של יוקר המחיה, ולחקלאות יש השפעה על יוקר המחיה

דוד ביטן:  אי אפשר לשים אותם בצד, ולהגיד שהם מוגנים מכל בחינה

דוד ביטן:  אחרת, המילים שלנו הן כיבוס מילים כשאנחנו אומרים: "אנחנו נלחמים ביוקר המחיה"

דוד ביטן:  מחר יבוא נושא אחר, וגם יבואו לפה, יישבו ויגידו: "אתם פוגעים בנו"

דוד ביטן:  זה לא אומר שאנחנו נצליח במשימות האלה, אבל אנחנו צריכים לנסות

דוד ביטן:  אני מאמין שלא ייפגעו

דוד ביטן:  למה? בגלל שכבר היה חוק כזה, ונפגעו מעט מאוד – כשמונה חקלאים סגרו, ואני לא יודע אם זוהי הסיבה

דוד ביטן:  לכן אני אומר: במצב הזה, כשיש כבר ניסיון עם חוק דומה, ופה עשינו הגנות נוספות – אני חושב שזה לא יקרה, אבל אם יקרה – יש להם הגנות

מטי צרפתי הרכבי: אדוני יודע מה היה אז ומה קורה היום עם הכלכלה

מטי צרפתי הרכבי:  אתה ציינת בעצמך שלמדת קצת - - -     

דוד ביטן: זה לגבי המחיר; לא לגבי הנפגעים

דוד ביטן:  היו כשמונה נפגעים

מטי צרפתי הרכבי: המציאות של השוק הייתה שונה, אבל תודה רבה

ששון גואטה: דוד, רק דקה, אם אפשר: אני רוצה לתת גילוי נאות; בכל פעם אני סותם, כי אני לא יכול לדבר

ששון גואטה:  תנו לי להגיד מה היועצת המשפטית רשמה לי, כדי שאני אוכל להשתתף בדיון

ששון גואטה:  נתתי, בעבר, גילוי נאות, ואתן שוב: אני מגיע מהתחום החקלאי

ששון גואטה:  העניין האישי שלי נמצא כעת בבחינה מול ועדת האתיקה והייעוץ המשפטי

ששון גואטה:  התפטרתי מארגון מגדלי העופות ומחברותי במועצת הלול, והתהליך נמצא בבדיקה משפטית

ששון גואטה:  בוודאי שאין לי שום הטבה אישית בנושא, בכל מקרה, ולמען הסר ספק – אני כבר מחיל על עצמי הגבלות וניגוד עניינים, ולא אשתתף בהצבעות בוועדה

קריאה: עכשיו תדבר

ששון גואטה: אחרי שלא הפסיקו להלשין: מכתבים, יועץ משפטי, עיתונים

ששון גואטה:  אני לא יודע מאיפה כל העולם ידע על זה

ששון גואטה:  אין עיתון שלא פתח בכך

נעמה לזימי: אני לא מבינה, אנשים לא מגיעים מהווייתם? אם אני מהפריפריה – אני לא אעסוק בפריפריה?     

ששון גואטה: דרך אגב, האוצר הודה, באחד הדברים שהתלכלכו עליי לגביהם על כך שאני בניגוד עניינים, בכך שתהיה פגיעה בחקלאים

ששון גואטה:  האוצר לא מתכחש לפגיעה בחקלאים

יעוז אברגל: אם התברר לך שלא פרשו שמונה חקלאים, אלא יותר, ושזה נעשה במשהו אחר – אתה תצביע על החוק?     

דוד ביטן: אין הבדל בין שמונה ל-12

יעוז אברגל: אני מאמין לך, אבל החוק הזה, בסופו של יום, הוא הסכם קואליציוני

יעוז אברגל:  הוא בכלל לא ענייני

מטי צרפתי הרכבי: אדוני, ראשית, אנחנו יודעים שכולנו היינו מרגישים יותר בנוח אם היינו עושים את הדברים בשיקול דעת, ולא במסגרת חוק ההסדרים

מטי צרפתי הרכבי:  אני רוצה לומר שגם כשנאבקים ביוקר המחיה – צריך להתחיל מהגדול אל הקטן

מטי צרפתי הרכבי:  אני לא השתכנעתי שעניין הפטם באינטגרציות, ובטח שלא בחקלאים, הוא משהו שיהיה כל כך אקוטי ושיתרום להפחתת יוקר המחיה, וגם ראינו הרבה מאוד נתונים סותרים

מטי צרפתי הרכבי:  כל מה שביקשנו הוא שזה ייצא מחוק ההסדרים, שנבין את הכלכליות של הענף בטווח של האינטגרציה, בעיקר ברווחיות של החקלאים, ואז נדון

מטי צרפתי הרכבי:  גם נאמר פה שיש תותחים יותר כבדים שניתן להילחם איתם ביוקר המחיה מאשר ענף הפטם

שלום דנינו: את יכולה להמליץ לנו על משהו שיהיה - - -     

מטי צרפתי הרכבי: כן

מטי צרפתי הרכבי:  קמעונאים

שלום דנינו: לעשות פיקוח על כל הקמעונאים?     

מטי צרפתי הרכבי: לא

מטי צרפתי הרכבי:  אנחנו מדברים על ענף הפטם

מטי צרפתי הרכבי:  אם העוף נמכר בכ-30 ₪, לצורך העניין – צריך לעשות ניתוח של כל רכיב בשרשרת התהליכית, כולל הקמעונאי

מטי צרפתי הרכבי:  התחושה שלי היא שכשהחקלאי מרוויח 6 ₪ לקילו, ביציאה מהלול - - -     

יעוז אברגל: לא מרוויח; פודה

מטי צרפתי הרכבי: פודה, סליחה, ומרוויח כ-50 אגורות לקילו – זה סדר הגודל – בסוף, עם כל הקומבינות האלה שנעשה, אולי הוא לא ירוויח 40 אגורות, אלא - - -     

שלום דנינו: אבל לא עליו מדברים

שלום דנינו:  סליחה, את מטעה את הוועדה

שלום דנינו:  אין לנו בכלל ויכוח על החקלאי שמקבל את ה-7 ₪ היום, כולל מע"מ

שלום דנינו:  זוהי התחנה היחידה שאנחנו יודעים - - -     

יעקב כץ: אבל אין לו קיום אם לא תאפשר לו לעשות הסדר

מטי צרפתי הרכבי: מה אני חווה פה? אני חווה פה קבוצה של אנשים, חקלאים, בסערת רגשות, שממש חרדים על הפרנסה שלהם

מטי צרפתי הרכבי:  אני אגיד את זה שוב: הגיל הממוצע של חקלאים בארץ הוא 62

מטי צרפתי הרכבי:  אין דור המשך בחקלאות

מטי צרפתי הרכבי:  לצד זה, אנחנו מדינת אי, כשהאחריות שלנו, כנבחרי ציבור, היא להבטיח מזון

מטי צרפתי הרכבי:  לפני שאנחנו מטלטלים איזה שהוא ענף בתחום המזון – בטח פטם, שהוא טרי ואין ייבוא שלו, והכל הוא In-house – בואו נלמד את השרשרת התהליכית; איפה אנחנו יכולים לנגוס ברווחיות בכל השרשרת, לפני שאנחנו נוגעים, נקודתית, באינטגרציות? זוהי התחושה שלי מכל השיחות שהיו כאן, ובסוף, באים לפה, יום אחרי יום, חקלאים חרדים

דוד ביטן: הרכבי, אמרנו שאנחנו נטפל בכל השלבים

מטי צרפתי הרכבי: עוד משהו שלי ברור הוא שכולנו פה רוצים את טובת החקלאים

מטי צרפתי הרכבי:  אני לא טוענת כנגד יושב ראש הוועדה או כנגדך, אבל אני אומרת: אולי אנחנו צודקים, אני לא יודעת, אבל לפעמים צריך להיות חכמים

מטי צרפתי הרכבי:  זה גורר כל כך הרבה סערה

מטי צרפתי הרכבי:  גם הציע היושב ראש, בחוכמתו כי רבה, שתקום ועדה, הכוללת אנשים טובים - - -     

דוד ביטן: הקמנו אותה

מטי צרפתי הרכבי: בסדר

מטי צרפתי הרכבי:  אז ממה החיפזון?      

דוד ביטן: הסברתי שאני חושב שגם אם נדחה את זה עכשיו לעוד ארבע שנים – נשב פה עם אותה הבעיה

ששון גואטה: אז איך כל ההסכמים עם החקלאים נסגרו? היו הסכמים בצומח ובהטלה

ששון גואטה:  איך הם נסגרו? בגלל שפיצלו את זה בחוק ההסדרים

ששון גואטה:  במה שלא פיצלו – הם שחטו את החקלאים, ולא היה שום פיצוי

ששון גואטה:  מהו הלחץ?                 

דוד ביטן: הוויכוח פה הוא עקרוני

דוד ביטן:  החקלאים, כולל הקיבוצים, אומרים: "אנחנו רוצים להמשיך בוויסות שהיה קיים עד היום"

דוד ביטן:  רשות התחרות אומרת שלא, מכיוון שזה יכול להשפיע

דוד ביטן:  זהו כל הוויכוח

דוד ביטן:  זה לא ישנה את הוויכוח בעוד ארבע שנים

ששון גואטה: אני חושב שכן

ששון גואטה:  אפשר למצוא נוסחה ולווסת

ששון גואטה:  לכולנו אכפת מיוקר המחיה

ששון גואטה:  בסוף, אני קונה עוף, תות ואננס

ששון גואטה:  כולנו רוצים לטפל ביוקר המחיה, וקודם כל, אני חושב שאתה עושה עבודה נפלאה

דוד ביטן: קודם כל, זה לא סותר אחד את השני

דוד ביטן:  אפשר להוריד את המכסים ואפשר להגדיל את התחרות

דוד ביטן:  מהו הקשר בין הדברים? אתה מנסה לקשור אחד באחד, אבל זוהי לא חובה

מטי צרפתי הרכבי: כל מה שאני אומרת הוא שבבנק המטרות להילחם ביוקר המחיה, נראה לי שזוהי לא המטרה העיקרית

מטי צרפתי הרכבי:  אנחנו גם יודעים, אדוני היושב ראש, גם בדיונים שמתקיימים מחוץ לחדר הזה - - -     

שלום דנינו: מכירות של כ-12 מיליארד - - -     

מטי צרפתי הרכבי: אבל בסוף – לקחת פלח

מטי צרפתי הרכבי:  תנתח את כל השרשרת

מטי צרפתי הרכבי:  זה מה שאני אומרת

מטי צרפתי הרכבי:  בינינו, אנחנו יודעים מהי עמדת שר החקלאות

מטי צרפתי הרכבי:  אנחנו יודעים, ובכל זאת אנחנו מתפתלים בכיסא – כי יש הסכמים, כי זהו חוק ההסדרים וכי הכל צריך להיות מהר

מטי צרפתי הרכבי:  אני באמת לא השתכנעתי

מטי צרפתי הרכבי:  אדוני, זה היה בדברי הפתיחה

מטי צרפתי הרכבי:  אני רוצה להמשיך

מטי צרפתי הרכבי:  אתה רוצה שאני אטען?     

דוד ביטן: בבקשה

מטי צרפתי הרכבי: אני מתחילה בנימוקים

מטי צרפתי הרכבי:  אני אדבר באופן כללי על ההסתייגויות: בראש ובראשונה מבחינתנו, מאחר ואנחנו לא חושבים שזה בכלל צריך לחוק ההסדרים, אנחנו חושבים שצריך לתקן את סעיף 65

מטי צרפתי הרכבי:  אנחנו חושבים שזהו המקום לתקן את חוק התחרות, בסעיף 3(4)(א), שמדבר על ההסדרים שאינם קובעים, ולהשאיר את החקלאות כולה בהסדרים שאינם כובלים

מטי צרפתי הרכבי:  מבחינתנו, המילים: "ומתקיים לגביו אחד מאלה" – יימחקו, וגם יימחקו סעיפים 1-3, שמדברים על כל ההסדרים בין המגדלים, ושכל החקלאות תהיה הסדר שאינו כובל

שלום דנינו: כאילו, לבטל את החוק?     

דוד ביטן: לא

דוד ביטן:  שהחקלאות לא תהיה קשורה בכלל לעניין - - -     

מטי צרפתי הרכבי: אנחנו חושבים שמדינת ישראל, בהיותה מדינת אי, צריכה שכל החקלאות תוחרג מההסדרים הכובלים, ותהיה פטורה - - -     

דוד ביטן: זאת אומרת, את רוצה לתקן את כל החוק?     

מטי צרפתי הרכבי: כן

מטי צרפתי הרכבי:  אנחנו מציעים - - -     

יעקב כץ: היא רוצה להשאיר את הדברים כמו בכל המערבי

מטי צרפתי הרכבי: כן

מטי צרפתי הרכבי:  בעולם במערבי ובעוד מדינות

מטי צרפתי הרכבי:  אני מציעים לצאת וללמוד מה קורה במדינות אי אחרות; לא באירופה, שהיא תאגיד בלי גבולות, אלא במדינות כמו אוסטרליה, ניו זילנד או יפן, כי לנו אין את הפריווילגיה - - -     

דוד ביטן: את יודעת כמה שטחים חקלאיים יש ביפן?     

מטי צרפתי הרכבי: בוועדה של שוסטר, אני רוצה ללמוד איך מתנהגת מדינת אי, כי לנו את הפריווילגיה, בשכונה שאנחנו גרים בה - - -     

דוד ביטן: אני אשאל אותך שאלה: את בעד ייבוא של פירות וירקות?     

מטי צרפתי הרכבי: אני חושבת שאנחנו צריכים להבטיח – גם אם אנחנו מייבאים – איזה שהוא בסיס לעצמאות בהזנה, כתוצאה מהבטחת המזון

דוד ביטן: הבטחת המזון זה דבר אחד, ונושא התחרות הוא דבר שני

מטי צרפתי הרכבי: אני חושבת שאנחנו גרים בשכונה מאוד בעייתית, ואנחנו צריכים לוודא שאנחנו שומרים את הבטחת המזון במידה מסוימת, לא רק בעופות

דוד ביטן: אם לא היינו שומרים על הבטחת המזון, נראה לך שהיינו נותנים פיצוי של כ-760 מיליון ₪ לחקלאים בגלל שאנחנו מייבאים? זה לא מונע מהם, דרך אגב, לגדל דברים אחרים, שאנחנו לא מייבאים

דוד ביטן:  זאת אומרת, בגדול, כן יש רגישות להבטחת המזון

דוד ביטן:  אתם מעבירים דבר בדבר

דוד ביטן:  החוק הזה בסך הכל מונע מהם מלתאם דברים מסוימים, זה הכל

קריאה: זה לא "בסך הכל"; זהו כל הקיום שלהם

מטי צרפתי הרכבי: הצעתי היא לעשות הרחבה של חוק התחרות - - -     

דוד ביטן: על זה יש ויכוח, אבל זה מה שאומר החוק

דוד ביטן:  הוא לא אומר לכם: "אל תגדלו, אל תעשו"

קריאה: החוק אומר: "אסור לכם לעשות הסדרים כובלים"

קריאה:  כל העולם עושה הסדרים כובלים

דוד ביטן: אין שום קשר להבטחת המזון בחוק הזה

דוד ביטן:  זה כן יכול לפגוע במגדלים, אבל זה לא קשור להבטחת המזון

קריאה: החוק אוסר על החקלאי הישראלי לעשות מה שבעולם המערבי מותר לחקלאים

דוד ביטן: אין עכשיו פצצת אטום, שאין לנו אפשרויות

דוד ביטן:  אין שום קשר בין הסיפור של הבטחת המזון למהות החוק הספציפית הזו

דוד ביטן:  יש לזה קשר לנושא של יוקר המחיה ולחוסר התיאום בנושא חוק התחרות

יעקב כץ: זה לא נכון, אדוני היושב ראש

דוד ביטן: אני לא חושב

מטי צרפתי הרכבי: אדוני, כל אחד חושב מה שהוא חושב, אבל אם התחום הזה - - -     

דוד ביטן: אי אפשר להגיד שהממשלה, ולא משנה איזו ממשלה – הנושא של הפיצוי על ייבוא לחקלאים התחיל בממשלה הקודמת – לא חושבת על הנושא של ההבטחה

דוד ביטן:  אם היא לא הייתה חושבת – היא לא הייתה נותנת פיצוי

יעקב כץ: אגב, אין 800 מיליון, אדוני

יעקב כץ:  יש בקושי 200

דוד ביטן: יש 760

יעקב כץ: במציאות של הורדת מכסים מלאה

יעקב כץ:  אנחנו עוד לא שם, והוכחנו את זה

דוד ביטן: ההסכם ייחתם, ויש בתקציב - - -     

נעמה לזימי: ביטן, בוא נצביע על זה עכשיו

יעקב כץ: אתה רוצה להתווכח איתי על נתונים? אני יכול להפריך לך כל נתון

דוד ביטן: עזוב

דוד ביטן:  גם אנחנו למדנו קצת במהלך הדיון

יעקב כץ: גם פגיעה בביטחון המזון היא פגיעה בוטה, כשאתה מטפל במערך הייצור

יעקב כץ:  שם מייצרים מזון

יעקב כץ:  ככל שאתה תגרום להם לברוח – ייצרו פחות מזון

דוד ביטן: אין בחוק הזה פגיעה בהבטחת המזון

דוד ביטן:  אין

דוד ביטן:  אל תספרו סיפורים

דוד ביטן:  החוק הזה רק לא מאפשר לכם לעשות לי זנות מתחום העוף

דוד ביטן:  אל תערבבו לי דברים

יעקב כץ: אתה לא מאמין בזה

יעקב כץ:  תאמין לי, אני לא רוצה להרגיז אותך, בסדר?      

דוד ביטן: זה לא טוב לכם

דוד ביטן:  אל תבלבל את המוח על הבטחת מזון

דוד ביטן:  מספיק כבר

דוד ביטן:  ח"כים יכולים להגיד מה שהם רוצים

דוד ביטן:  אתם, כביכול, אנשי מקצוע? אז תתייחסו אלינו בכבוד

דוד ביטן:  אל תגידו שיש פה אי הבטחת מזון

דוד ביטן:  אין שום קשר

שלום דנינו: אנחנו נלחמים באוצר מזה חודשיים-שלושה - - -     

נעמה לזימי: ביטן, כל הסיפור הזה הוא כדי לטחון מזון

נעמה לזימי:  בוא נצביע עכשיו

דוד ביטן: אוקיי

מטי צרפתי הרכבי: הסתייגות נוספת היא כדי לדייק, במידה ולא תתקבל ההסתייגות הראשונה שציינתי: במקום "ביצים ועופות", שנמצא בחוק המרכזי, לכתוב שההסדר שכל קבילותיו נוגעות בגידול ושיווק בסיטונאות של ביצים ועופות" - - -     

קריאה: אנחנו לא מטפלים בביצים ובעופות

דוד ביטן: ביצים זה משהו אחר

מטי צרפתי הרכבי: ביצים ועופות; כאילו, כבר לעשות הרחבה

דוד ביטן: אלה תרנגולות אחרות

דוד ביטן:  הסבירו לי שזה לא אותו - - -

דוד ביטן:  זה גידול אחד וזה גידול אחר, ולא יכולים לגדל גם את אלה וגם את אלה

מטי צרפתי הרכבי: נכון

מטי צרפתי הרכבי:  אני מציעה, בעצם, להתייחס להסדר כהסדר שאינו כובל - - -     

דוד ביטן: חוץ מזה שלא צריך את החוק בכלל, את אומרת שיהיה תיקון עקיף לכל חוק התחרות, כך שלא יחול על החקלאות

דוד ביטן:  לדעתי אנחנו לא יכולים לעשות את זה, נכון?     

נעמה לזימי: איזה עוד ענף אתם רוצים להרוס? הולכים על גמלאי צה"ל; הולכים על החקלאים; אין תבנית שלא שברתם

נעמה לזימי:  מחריבים את הרשויות; משהו הזיה

דוד ביטן: זוהי הסתייגות שעושה החרגה לכל החקלאות

דוד ביטן:  זוהי הרחבה של החוק באופן כזה שאי אפשר לעשות, בכלל, משפטית; מבחינת הכללים של הכנסת

מטי צרפתי הרכבי: אני לא יודעת

מטי צרפתי הרכבי:  אנחנו, כאן, מתקנים את סעיף 65, ואני מציעה לתקן את סעיף 3 - - -     

דוד ביטן: זהו תיקון אחר; לא התיקון שאת מבקשת

דוד ביטן:  משפטית – אי אפשר לעשות את זה, ממה שאני יודע

קריאה: הפטור החקלאי, היום, הוא על כל החקלאות

מטי צרפתי הרכבי: אני יורדת היררכיה אחת לסעיף 65, שאנחנו רוצים לתקן

מטי צרפתי הרכבי:  אנחנו מציעים שבסעיף (א)(ב1), שיהיה כתוב שמחזיק משחטה, בהגדרתו, הוא מגדל שיש לו בעלות מלאה במשחטה מעל שנה

מטי צרפתי הרכבי:  זאת אומרת, רק מי שיש לו זיקה של 100% למשחטה

דוד ביטן: אבל אם - - - ?     

מטי צרפתי הרכבי: זוהי הצעתנו

ולדימיר בליאק: שתהיה לו שליטה על המשחטה

מטי צרפתי הרכבי: כן

מטי צרפתי הרכבי:  אנחנו אומרים: אם אתה גם חקלאי וגם בעל משחטה - - -     

ולדימיר בליאק: גרעין שליטה

דוד ביטן: אתם באמת רציניים? אתם לא מבינים איפה נקודות התורפה של התחום הזה? נקודות התורפה של התחום הזה הן במשחטה ובתערובת

דוד ביטן:  אם אתם רוצים - - -     

ששון גואטה: אז למה אתם באים על החקלאים אם אלה הן הנקודות? אני אגיד לך למה: כי הכי קל לפגוע בחקלאים

ששון גואטה:  היום הוא יום שיביא חורבן על חקלאות ישראל

ששון גואטה:  זהו יום אבל לחקלאות ישראל

ששון גואטה:  לא משנה כל מה שהם עשו בהסכם

ששון גואטה:  אני אומר לך; אני חי את זה

דוד ביטן: ניפגש בעוד שנה

דוד ביטן:  אני אומר שאלה הן נקודות התורפה

דוד ביטן:  היום, דרך אגב, החוק כבר מתייחס למשחטות

קריאה: המשחטות הן לא בפטור

דוד ביטן: אז מה נעשה כשנצטרך לטפל בתערובת? איפה תהיו בעניין? הרי, אנחנו נטפל בתערובת, זה ברור לגמרי

ששון גואטה: אז בואו נשחרר את החקלאים

דוד ביטן: מחיר התערובת הוא 60%, לפחות, ממחיר המוצר החקלאי

מטי צרפתי הרכבי: אז במה מתחילים? אני מסכימה איתך, בוא נתחיל מהדברים התהומיים

דוד ביטן: אני שואל אותך, באמת, כי החוק הזה מדבר רק על דבר אחד קטן – הנושא של הוויסות

דוד ביטן:  זה הכל

דוד ביטן:  איפה אתם תהיו כשאנחנו נבוא עם התערובת, ואז יגיעו הקונצרנים הגדולים, ששולטים בתערובת? מה בדיוק תעשו? 

יעקב כץ: יש לי הרבה מה להעיר על התערובת

יעקב כץ:  אם אתה רוצה – בוא נפתח את זה לדיון

יעקב כץ:  אדוני, אתה שוב טווה חלומות של מישהו שעושה פה מיליונים

יעקב כץ:  אתה ממציא לעצמך טייקונים

יעקב כץ:  אני בעל מכון תערובת

יעקב כץ:  אני מוכן למכור לך אותו במחיר החוב, כמו עם רמי לוי והמשחטה

יעקב כץ:  תקנה אותו במחיר החוב; נראה אותך

יעקב כץ:  שהאוצר יקנה אותו

יעקב כץ:  עכשיו, התחנה הבאה שלך היא התערובת

יעקב כץ:  מצאת אויב חדש, אדוני יושב הראש

דוד ביטן: עם כל הכבוד שאני רוחש אליך, תקשיב טוב: אתה לא מתעסק פה עם אנשים שלא מבינים כלום

דוד ביטן:  אז אני אומר לך - -      

יעקב כץ: חס וחלילה, אבל גם אתה לא

דוד ביטן: - -שמחיר התערובת הוא 60%-70% ממחיר המוצר החקלאי, ולכן אנחנו כן צריכים לטפל בתערובת

יעקב כץ: תטפל במלחמה ברוסיה ותראה את מחיר הגרעינים – אחרי זה נדבר

דוד ביטן: אתה יודע מה? על ראש הגנב בוער הכובע

דוד ביטן:  אתה יודע למה? לא אמרתי שאתה מרוויח, לא אמרתי שאתה אשם – קפצת

יעקב כץ: אל תשלה עוד השלייה שאתה הולך לטפל במישהו, כי אין שם כלום

דוד ביטן: נחיה ונראה אם לא נטפל בתערובת

דוד ביטן:  מזה שאתה קופץ על התערובת, בכל פעם – אני מבין מהי הבעיה

יעקב כץ: לא קפצתי אפילו פעם אחת; זוהי הפעם הראשונה

יעקב כץ:  אתה לא קונסיסטנטי, אדוני

יעקב כץ:  אתה בא להפוך אותי לקופצן? אתה משפיל אותי פה?     

דוד ביטן: מכיוון שלא היית, תקשיב: אני מטפל בנמלים, כשאתם משלמים קנס - - -     

יעקב כץ: טוב, בסדר

יעקב כץ:  הפכנו אותנו לילדי רחוב

מיכאל אורן: בגלל זה המחיר תמיד עולה

מיכאל אורן:  הנמלים - - -     

יעקב כץ: גם לנו יש כבוד, לא רק לכם

מיכאל אורן: סליחה, אני מגדל פטל

מיכאל אורן:  במקום 2,000 ₪ – זה עולה 3,500 ₪, ובגלל מה? לא בגלל מכון התערובת, אלא בגלל הגרעינים, הדואר - - -     

דוד ביטן: מה אמרתי? תגיד לי אתה

דוד ביטן:  הוא חושב שאם הוא קופץ – הוא מנצח

דוד ביטן:  מה בדיוק היה? אני האשמתי מישהו בתערובת? אנחנו בודקים את זה

דוד ביטן:  אני אמרתי שהוא אשם? שהוא מרוויח?     

יעקב כץ: אתה בונה סיפור, אדוני

דוד ביטן: אני לא בונה סיפור

יעקב כץ: אז תירגע

דוד ביטן: אני יודע דבר אחד: מכוני התערובת משלמים לנמלים כ-400 מיליון ₪

דוד ביטן:  זה מושת על מחיר התערובת; בזה אני בטוח

דוד ביטן:  לכן, אנחנו בודקים את זה מול הנמלים

דוד ביטן:  אני מאשים אותך בזה? בגללך יש קנס? על מה אתה מדבר?     

מטי צרפתי הרכבי: ההסתייגות הבאה שלנו מתייחסת לסעיף קטן (ב), בהגדרה "משחטה"

מטי צרפתי הרכבי:  מאחר ואנחנו מודאגים מהרווחיות של המשחטה, אנחנו מציעים שבהגדרת משחטה – נגדיר רווח של כ-10 מיליון ₪ בשנה, לפחות

מטי צרפתי הרכבי:  כשאנחנו מגדירים משחטה – אנחנו לא יודעים מהי הרווחיות של כל משחטה, אז אנחנו יכולים להגדיר משחטות, באותה אינטגרציה, ככאלה שמרוויחות לפחות 10 מיליון ₪ בשנה, ואז מס הכנסה יודע כמה מרוויחים

דוד ביטן: זה מוגזם

מטי צרפתי הרכבי: זוהי ההסתייגות

מטי צרפתי הרכבי:  אנחנו עוברים לסעיף 2 להתנגדויות שלנו

מטי צרפתי הרכבי:  בסעיף 2(3ב)(א) כתוב: "שר האוצר ושר החקלאות"

מטי צרפתי הרכבי:  אנחנו סבורים שזה צריך להיות רק שר החקלאות, כי כל אחד צריך לעסוק בענייניו

מטי צרפתי הרכבי:  גם אם יש איזו מדיניות-על, בפרקטיקה, של ממשלה ושר אוצר – בפועל, כל שר אמון על עולמות התוכן שלו, ושר החקלאות הוא זה שצריך לעסוק בכל ההתייעצויות - - -     

דוד ביטן: הנושא של תחרות הוא בסמכות שר הכלכלה; לא שר החקלאות

מטי צרפתי הרכבי: שר החקלאות אמון על התחום ועל הענף הזה

דוד ביטן: על החקלאות, אבל חוק התחרות הוא באחריות שר הכלכלה

מטי צרפתי הרכבי: אז אולי שר הכלכלה ושר החקלאות, אבל בטח שלא שר האוצר

מטי צרפתי הרכבי:  בסעיף (3ב)(א) כתוב: " בהתייעצות עם המועצה לענף הלול ועם הממונה"

מטי צרפתי הרכבי:  אנחנו מבקשים להוסיף: "ועם נציגי ארגוני הצרכנים"

מטי צרפתי הרכבי:  בסעיף (3ב) אנחנו מציעים להוסיף סעיף (3ב)(1)

מטי צרפתי הרכבי:  סעיף (3ב) מדבר על התועלת, על הפגיעה המשמעותית ועל כל השיקולים שאדוני הוסיף

מטי צרפתי הרכבי:  אנחנו מציעים שבהחלטה על הצו יישקלו גם השיקולים הבאים: היקף שילובם של עובדים מקרב המיעוטים בענף - - -     

דוד ביטן: כמה?     

מטי צרפתי הרכבי: שניים

מטי צרפתי הרכבי:  מחירי התשומות לענף והשפעתם – זוהי גם נקודה שצריך לקחת בחשבון, ופערי התיווך במחירי התוצרים בכל השרשרת התהליכית

דוד ביטן: הבנתי

דוד ביטן:  זאת אומרת, לפי הטיעון שלך, אם עכשיו תהיה איזו מכונה שעושה את העבודה במקום הפועלים – אני אצטרך לקחת את זה כשיקול להשהיית התהליך

מטי צרפתי הרכבי: אני חושבת שצריך לקחת בחשבון כמה משפחות מתפרנסות בתוך השרשרת התהליכית, ואם, באמת, יהיה איזה שהוא מיכון – יכול להיות שזה יהווה שיקול

שלום דנינו: שוחט; זהו האלמנט

שלום דנינו:  אם ימצאו שוחט אוטומטי וכשר – אנחנו נחזור

דוד ביטן: אז נשהה את החוק, כי פגענו באלף עובדים

מטי צרפתי הרכבי: נכון

מטי צרפתי הרכבי:  תחת השיקולים נמצאים כמה משפחות מתפרנסות, מהם מחירי התשומות ומהם פערי התיווך

שלום דנינו: את זה, בעזרת השם, נעשה בוועדה הזו

מטי צרפתי הרכבי: בסדר, אבל אלה שיקולים שאנחנו חושבים שצריך להוסיף אותם, בנוסף לכל השיקולים שנאמרו

מטי צרפתי הרכבי:  ב-(3ב)(ג)(1) כתוב: "השר היוזם יפנה לממונה ולמועצה כדי לקבל את עמדתם", ואם הם לא יימסרו את עמדתם – זה ייראה כאילו קוימה איתם חובת ההתייעצות

מטי צרפתי הרכבי:  אנחנו סבורים שזה צריך להימחק

מטי צרפתי הרכבי:  הם צריכים להגיב

דוד ביטן: אני אענה לך

דוד ביטן:  קצבנו את זה בזמנים של 21 יום ו-14 יום אם הממשלה צריכה להכריע

דוד ביטן:  שבעה ימים הם עבור מועצת הלול ורשות התחרות

דוד ביטן:  למה עשינו זמנים מהירים? בגלל הסיכון לפגיעה

דוד ביטן:  עד שייתנו תשובות – אם ישנה פגיעה רצינית – כבר לא יהיה קיים

דוד ביטן:  לכן אמרנו: תשיבו מהר

דוד ביטן:  אם לא תשיבו מהר – נחשב כאילו השבתם

מטי צרפתי הרכבי: אני אומרת שחייבים לקבל את עמדתם

מטי צרפתי הרכבי:  למה שלא - - -     

דוד ביטן: מסיבה כלשהי – הם לא נותנים

מיכאל ביטון: אתה יכול להתנות את זה, כך שהשלבים האלה יגיעו אליך לוועדה, לבקרה?     

דוד ביטן: לא

דוד ביטן:  הקמנו צוות, ברשות שוסטר, שיעקוב אחרי הכל

דוד ביטן:  עשינו פה תהליך שונה ממה שהיה עד היום, ועל זה – קיבלתי על הראש מהיועצים המשפטיים, על כך שזה חסר תקדים

דוד ביטן:  ועדת הכלכלה בעצמה יכולה לפנות לשרים ולהגיד להם: "רבותיי, יש פה בעיה"

דוד ביטן:  לא דיווח, אלא ממש פנייה

דוד ביטן:  ברור שאם יבוא שוסטר ויגיד: "יש בעיות" – אנחנו נשקול את זה

דוד ביטן:  לגבי ההסתייגות הזו, אמרתי לך: זה נעשה בגלל הסיבה הזו, ולא אחרת

מטי צרפתי הרכבי: אני חושבת שמועצת הלול, בהיותה רשות - - -     

דוד ביטן: אני מאמין שהיא תגיב מהר, בתוך יום

מטי צרפתי הרכבי: היא חייבת להגיב, וצריך להיות איזה שהוא מנגנון המאלץ אותם להגיב

מטי צרפתי הרכבי:  אי אפשר להתעלם מזה שאולי המייל לא הגיע, או מה

מטי צרפתי הרכבי:      אנחנו מציעים שבסעיפים 1-47 להצעת החוק – אנחנו מבקשים רק להצביע, בלי לטעון, אז אני מדלגת לסוף

מטי צרפתי הרכבי:  בסעיף 65, מ- (1) עד (6) – אני מבקשת רק להצביע

מטי צרפתי הרכבי:  אני רוצה לעבור לשני הטיעונים האחרונים

מטי צרפתי הרכבי:  אנחנו מבקשים שבסוף סעיף 65(א) יבוא: "בכפוף לכך שהתקציב של ה-760 מיליון ₪, שהובטחו לחקלאות ולחקלאים בשנת תקציב 2023, אכן הועברה במלואה וכנדרש, כפי שסוכם עם החקלאים"

מטי צרפתי הרכבי:  זה בשביל להראות את הרצינות של כל המערכת

מטי צרפתי הרכבי:      הסתייגות אחרונה: בסוף הסעיף יש כאן את העניין של הזמן: "תחילתו של סעיף 65 לחוק זה ביום ט"ז בתשרי התשפ"ד (1 באוקטובר 2023)"

מטי צרפתי הרכבי:  אנחנו מציעים שזה יימחק, ובמקומו יהיה כתוב: "תחילתו של סעיף 65 לחוק זה יחל ביום שבו מחיר העוף לצרכן לא יעלה ב-20% מעל המחיר הממוצע שהיה בעשור האחרון"

מטי צרפתי הרכבי:  זאת אומרת, יש לנו מחיר ממוצע לעשור

מטי צרפתי הרכבי:  במידה וזה עולה בכ-20% מעל המחיר הממוצע בעשור - - -     

דוד ביטן: זוהי טעות, מבחינתך

מטי צרפתי הרכבי: למה?     

דוד ביטן: כי לפני עשר שנים – המחיר היה נמוך בהרבה

מטי צרפתי הרכבי: בסדר, אז הדלתא תהיה קטנה, אבל רק אז החוק הזה ייכנס

מטי צרפתי הרכבי:  כל עוד המחיר נשמר והוא לא עולה - - -     

דוד ביטן: הם יגיעו לזה בצ'יק צ'ק

שלום דנינו: תעשי את זה מהעשור העתידי, ואז זה בכלל יהיה נהדר

דוד ביטן: אני חושב שלא התכוונת לזה

מטי צרפתי הרכבי: אנחנו חושבים שמחיר העוף הוא יציב לאורך השנים, ולא עובר תנודות גדולות

דוד ביטן: יציב? הוא לא יציב

שלום דנינו: הוא עולה, עבור הצרכן

מטי צרפתי הרכבי: תראה כמה הוא עלה בשרשרת, לאורך השנים, עד לסיטונאי, ושם תעלה בכ-20%

שלום דנינו: רק בחג האחרון – לא באשמת החקלאים, חס וחלילה – הוא עלה בכ-28%

מטי צרפתי הרכבי: אבל מאיפה הרווחיות? שוב, אנחנו חוזרים לאותו עניין

שלי טל מירון: אני רק רוצה להגיד משפט

שלי טל מירון:  אדוני היושב ראש, אני רואה, כרגע, לפי מה שמדווח, שיש נפגעים באירוע הזה

שלי טל מירון:  אני חושבת שמן הראוי שנעצור את הדיון הזה

שלי טל מירון:  אני מרגישה מאוד לא בנוח

שלי טל מירון:  כרגע מד"א מדווחים על כשני פצועים

נעמה לזימי: יש לכודים בבניין

שלי טל מירון: הדיווחים מטרידים

שלי טל מירון:  אני חושבת שזה לא לעניין

דוד ביטן: בסדר

דוד ביטן:  לפי בקשת חברת הכנסת – הפסקה של עשר דקות, וחוזרים ב-18:40

נעמה לזימי: אני רוצה לדבר

דוד ביטן: נעמה, את לא הגשת הסתייגויות, נכון?     

נעמה לזימי: לא

מטי צרפתי הרכבי: אז את מצטרפת להסתייגויות של מי?     

נעמה לזימי: של המחנה הממלכתי

דוד ביטן: טוב

דוד ביטן:  תדברי

נעמה לזימי: טוב

נעמה לזימי:  קודם כל, תודה, יו"ר הוועדה; אני מעריכה את זה

נעמה לזימי:  אני אתחיל דווקא בללכת אחורה

נעמה לזימי:  הייתה בישראל פונקציה מאוד מיוחדת, שלמדו ממנה בכל העולם, שנקראה: "נציב הדורות הבאים"

נעמה לזימי:  היא הייתה פונקציה שאמורה לתכלל כל רפורמה וכל החלטה, בהתבסס על איך זה משליך עלינו, ישראל, קדימה, ביחס לדורות הבאים

נעמה לזימי:       אני יו"ר ועדת הצעירים בכנסת

נעמה לזימי:  לקחתי את התפקיד הזה לא כדי להפוך את הצעירים לאיזה מגרש חול, אלא כדי להסתכל על איך אנחנו מסתכלים על ישראל של קדימה ביחס לדורות הבאים

נעמה לזימי:  למה אני אומרת את זה כאן? כי פה – ואמרנו את זה פה לא מעט – אמרנו, פעם אחר פעם, שישראל של היום הפקירה המון זירות בתכלול העתידי שלהן

נעמה לזימי:  היא עשתה את זה כבר הרבה שנים; זה לא מהשנה הזו, אבל ביטחון המזון, גם בהקשר של החקלאות, שטחי החקלאות וההגנה עליהם, כערך לאומי, לא רק הופקר, כבוד יו"ר הוועדה – הוא מותקף, פעם אחר פעם

נעמה לזימי:  אנחנו גם רואים את זה ביחס כלפי החקלאים

נעמה לזימי:  אתה יודע משהו, יו"ר הוועדה? גם רואים את זה לא פעם בתדרוכים נגדם; בדרך שבה שהם מצטיירים בתקשורת; באיך שמנסים אותם, בלי ללמוד לעומק את הרבדים העמוקים של מהי חקלאות ישראלית, כערך

נעמה לזימי:      אני תמיד אומרת לאנשים האלה שפה: אני פה לא רק כפרסונה

נעמה לזימי:  דיברתי על הפרנסה שלהם, כי אני מבינה שהיא תיפגע בקו הראשון, אבל אני פה בגלל עניין ערכי לחלוטין: תפיסה של מדינה, של אומה

נעמה לזימי:  לכן, אני יושבת פה כי אני גם יודעת שהערך הזה – כולנו כאן נכונים לו

נעמה לזימי:  מי שיושבים פה מבינים את זה, כולל אותך

נעמה לזימי:       מה קורה פה, בעצם? עוברת פה רפורמה, בלי שהנהגת המשרד – השר, המנכ"ל, מי שצריכים להיות פה – באו ודיברו

נעמה לזימי:  אני לא באה לתקוף אותם; אני באה להגיד שזה עקום מיסודו

נעמה לזימי:  עברו דברים דרקוניים בוועדת הפנים, מבלי שהשרה להגנת הסביבה באה והציגה עמדה

נעמה לזימי:  אלה דברים שאנחנו צריכים לתת עליהם את הדעת, גם בהקשר של להסתכל קדימה: כשמחסלים את חוק אוויר נקי, או עושים דברים אחרים – אז גם פה

נעמה לזימי:       האוצר עושים פה מחדל, שאני רוצה לעמוד עליו

נעמה לזימי:  דיברנו על החזון הכולל, אבל האנשים האלה שפה – נחזור אליהם רגע – הם לא שורה בתקציב

נעמה לזימי:  הם לא נזק משני

נעמה לזימי:  הם חלק מהפתרון; הם לא הבעיה

נעמה לזימי:  במדינה שבה החקלאות מתדלדלת, ושקשה למצוא את אנשי ההמשך שייקחו את המשא הזה על כתפיהם – אנחנו די מרחיקים את זה משם

נעמה לזימי:  אנחנו מפילים עליהם עוד ועוד גזרות, עד שלא יהיה פה דור המשך לחקלאות הישראלית

נעמה לזימי:      אמרתי כמה דברים, ואני אחזור, רגע, להקמת הממשלה הזו ולכנסת החדשה

נעמה לזימי:  כשמינו את הרב גפני ליו"ר ועדת הכספים, היה רגע מאוד מרגש, כבוד יו"ר הוועדה: הגיעו החקלאים ואמרו לו: "איך אנחנו שמחים שחזרת לתפקיד הזה, כי תמיד הגנת עלינו, והייתה לנו שנה מאוד קשה"

נעמה לזימי:  הסתכלתי עליהם ואמרתי, אחר כך: "אני מתביישת שזה מה שחוויתם", וקשה לי עם זה, אבל אמרתי: "אני שמחה שאולי יהיה לכם פה תיקון"

נעמה לזימי:       הממשלה האחרונה – אגיד הרבה דברים לזכותה; הייתי חלק ממנה והיא הייתה חשובה בעיניי

נעמה לזימי:  אני חושבת שבחקלאות – היא עשתה עוול גדול

נעמה לזימי:  נכון – עמדנו, כקואליציה, מול זה, כולל חרם הצבעות, מכתבים, שיחות עד הלילה כדי להוציא מחוק ההסדרים

נעמה לזימי:  אבל עדיין – הפונקציות השולטות בענף הזה, שהיו נגד החקלאות, כערך, ונגד ביטחון המזון, כמו גם האידיאולוגיה השולטת, שלפיה ניתן לייבא הכל ולחסל – זה מה שמנחה, בסוף, את הקו הזה

נעמה לזימי:  אני חושבת אחרת

נעמה לזימי:  אני חושבת שבתכנון עתידי של מדינה – אסור להסתכל כך

נעמה לזימי:  זוהי בכייה לדורות

נעמה לזימי:  ומהרגע הנפלא הזה – כשפתאום הרגישו את אנחת הרווחה – הגיע חוק ההסדרים

נעמה לזימי:       אני חושבת, כבוד יו"ר הוועדה, שגם אם אתה תתעקש בסוף להעביר את זה – וזוהי, כמובן, החלטה שלך – ישנם כל מיני פרמטרים שכן אפשר לראות בהם את טוהר הכוונות, כי בעיית האמון לא התחילה כאן

נעמה לזימי:  הגופים במערכת – שאמורים ליישם ולתת גם את הגזר, ולא רק את המקל – מאכזבים כל הזמן

נעמה לזימי:  זה גם לא פרסונלי, רבותיי; זהו עניין מערכתי

נעמה לזימי:  אני חושבת שיש דברים שאפשר לעגן בחוק הזה כמנגנוני שמירה

נעמה לזימי:  אם אכן יש פה תום כוונות – אין שום סיבה שלא תהיה הוראת שעה

נעמה לזימי:  אין שום סיבה שלא נכנס סעיף, כמו שאמר ששון, שבכפוף להתקנת תקנות פיצוי

נעמה לזימי:  אין שום סיבה שלא נחזור לדבר על חובת הדיווח

נעמה לזימי:  יש כל מיני מנגנונים שהם מנגנונים בוני אמון

נעמה לזימי:       אתה מסתכל כאן, על החקלאים, כעל מי שעכשיו פשוט רוצים להוציא את זה מחוק ההסדרים

נעמה לזימי:  קודם כל, ברור שיש להם את האינטרס שלהם, שהוא לשמור על מקור פרנסתם, כי אחרת הם קורסים, אבל הם גם אומרים לך: בסוף, עומד מאחורי זה היעדר אמון ארוך שנים, וגם מאוד ספציפי לעת הזו, של השנתיים האחרונות, שבהן הם נחבטו כל כך

נעמה לזימי:  הדבר הראוי הוא שאנחנו גם נבטח את מה שאנחנו, כביכול, מסכימים לגביו

נעמה לזימי:  איפה אני חושדת, כבוד יו"ר הוועדה? כשלא מסכימים לערובות הביטחון

נעמה לזימי:      אני אספר לך סיפור, שאני חייבת להגיד אותו, וכך אסיים: ברפורמת גיל הפרישה היה לנו ויכוח על ההכשרות

נעמה לזימי:  בהתחלה רצו שיקבלו הכשרה לעבודה אחרת – כאילו לנשים בנות 55-60 מאוד קל ללכת לעבודה אחרת – ואז הצלחנו להגיע עם פיצוי, שהוא אפילו שווה ערך לתקופת אבטלה – ראוי – בזמן תקופת ההכשרה, שיכולה להיות חצי שנה או תשעה חודשים

נעמה לזימי:  מה היה ה-Catch? אמרתי שההכשרות יהיו מותאמות לרדיוס קילומטר מסוים, בשביל נגישות

נעמה לזימי:  האוצר לא הסכים להתחייב לזה, יו"ר הוועדה, אבל אמר: "אל תדאגי, יהיו הכשרות"

נעמה לזימי:  אמרתי לו: "אם אתה לא מתחייב לרדיוס – אתה בעצם אומר לאותן נשים שנפלטות משוק העבודה – הנשים הכי פגיעות ורגישות, מהאפשרות שלהן לאיזה שהוא קיום בכבוד – שיכול להיות שיגידו להן: "יש לכן הכשרות בתל אביב" – כשהן גרות בקריית שמונה"

נעמה לזימי:  לא נדבר על תחבורה בארץ, כן? היה ויכוח מאוד גדול

נעמה לזימי:  בסופו של דבר, אתה יודע מה קרה? נתנו את פיצוי חודשי האבטלה הזה, כי הבינו שאי אפשר להתחייב לסעיף כלשהו

נעמה לזימי:       זה בדיוק ההבדל בין כוונות טובות בחדר, בין הבטחות יפות, גם על הנייר, אבל שלא מגובות בתזכיר החוק

נעמה לזימי:  זהו המקום שבו אנחנו יודעים איפה טוהר הכוונות נמצא – או נעדר

נעמה לזימי:  לכן, יו"ר הוועדה, שאני באמת יודעת עד כמה אתה קשוב – אני גם אגיד לך שאני באמת מורידה את הכובע בפניך, דוד, על קשב רב, על סבלנות רבה, אפילו על הכלה של התפרצויות

נעמה לזימי:  זה לא מובן מאליו, איך שאתה מנהל את הוועדה – אני אומרת את זה בשיא הכנות – אבל אני כן אומרת שתום הלב וטוהר הכוונות ימדדו בהגנות בחוק, שיהיו כתובות

נעמה לזימי:  בהיעדרן – אנחנו יודעים שיש פה כוונת מכוון לחיסול הענף

נעמה לזימי:       לכן, אם כל הצדדים יוכלו להפיג את החששות ואת היעדר האמון בהתקנת אותן הגנות – אני אגיד לך: קיבלתי את זה; ברשת הביטחון, בכפוף לתקנות פיצוי, כמו שאמר ששון, הוראת שעה, אולי, או כל מנגנון אחר שיבטיח יישום שיראה את הצד שצריך גם לקבל את הגזר, ולא רק את המקל

נעמה לזימי:  אני חושבת שאם נעשה את זה – כולנו נצא פה, איך שהוא, עם הרבה יותר הבנה והכרה של מצבנו

נעמה לזימי:  אני לא אגיד: "מרוצים" – אבל אגיד: עם ההוגנות הכי גבוהה שיכולה להיות; בטח בחוק מזורז בחוק הסדרים, ששר החקלאות אפילו לא הגיע לתת עליו את הדעת, ובטח בסיטואציה הזו

דוד ביטן: נציגי החקלאות נמצאים פה

נעמה לזימי: להיפך; לא רציתי לדבר כי לא רציתי לסבך אתכם

נעמה לזימי:  אתם הייתם מאוד ברורים; מאוד בעד התפקיד שלכם, בצורה הכי מקצועית שיש; אמרתם את הסכנות, כמו שהן

נעמה לזימי:  אם כבר – הם תומכים את מה שאני אומרת

נעמה לזימי:  אני יודעת מה זה הטלפון הנוזף אחר כך, אז אני לא רוצה לעשות את זה לפקידות, אבל אני מעריכה אתכם מאוד על זה שבאתם והבעתם עמדה מקצועית ונחרצת אל מול האוצר

נעמה לזימי:  לא הרבה משרדים מעיזים לעשות זאת – אתם יודעים זאת, ולכן אני מאוד מעריכה את זה

נעמה לזימי:  תודה

שלום דנינו: לזימי, רק צריך, תמיד, לזכור: כשדורשים אמון ממשרד האוצר – צריך גם לתת קצת אמון

שלום דנינו:  לא נוח לי, אחרי שאני נלחם בהם עשר שעות ביום, לטובת החקלאים, שאני אצטרך לסנגר עליהם

שלום דנינו:  החבר'ה האלה, עכשיו, עם ה-750 מיליון ₪ לטובת הצומח, כנגד הפרה של זה, נותנים כסף לדבש, כדי שלא יגדלו, על מנת שההאבקות של הגידולים יהיו פה

שלום דנינו:  החבר'ה האלה מקצים הרבה כסף לשיפור הלולים, ולא אומרים להם: "זוהי הבעיה שלכם, בגלל שהרגולציה גדלה עכשיו"

שלום דנינו:  גם פה – הם התפתלו

שלום דנינו:  הם מציגים פה מודלים כלכליים מקובלים, ריאליים, שהמחיר צריך לרדת בהנחה שהמודלים

שלום דנינו:  הם לא מתחייבים; אני לא מקבל את כל הדו"חות שלהם, אבל אנחנו לא יכולים להתעלם: החבר'ה הצעירים האלה הם האחראים על הכסף הציבורי

שלום דנינו:  אני לא רוצה לחזור, כמוך, לשנות ה-50 של הכור, של ההסתדרות ושל מפלגת מפא"י הישנה

נעמה לזימי: אם היית רואה כמה ביקרתי את עוולות מפא"י

נעמה לזימי:  אני מכבסת את הכביסה גם בחוץ; אני לא מתביישת

נעמה לזימי:  הלוואי והייתם עושים את זה גם אצלכם, בדיקטטורה שלכם, שלום

נעמה לזימי:  הסימטריה הזו היא לא הגונה, שלום

נעמה לזימי:  למה היא לא הגונה? בגלל שיש פה חוק

נעמה לזימי:  החוק הזה הוא לא בין שניהם – הוא כלפיהם

נעמה לזימי:  אני מבקשת שבין מה שהם מגישים כחוק – יהיו גם הגנות מנגד

נעמה לזימי:  הם קיבלו את החוק על הראש שלהם - - -     

שלום דנינו: מה את חושבת שאנחנו עושים פה חודשיים? אנחנו מקבלים את מה שהם אמרו

נעמה לזימי: שלום, אני לא נגדך

נעמה לזימי:  אתם שיפרתם כל מיני דברים

נעמה לזימי:  האנשים אומרים לכם פה: הבעיה הבסיסית היא היעדר האמון; אנחנו יודעים עם מי יש עסק

נעמה לזימי:  זה נבנה, מה לעשות, לא בגללי ולא בגללך, וכנראה שעוד מלפני תקופתכם; גם אתם לא צד בדבר הזה

נעמה לזימי:  ההגנות האלה, שצריך לעשות פה, הן מה שיפיג את היעדר האמון

נעמה לזימי:  כשעשו משהו שצריך – כמו בהגנת הצומח – אני אמרתי משהו? להיפך

נעמה לזימי:  למה לבקר את מה שטוב? זהו ענף שונה

דוד ביטן: זה לא שייך

דוד ביטן:  אף אחד לא בא אליך בטענות, למשל, לאחר שהיה את כל נושא צער בעלי החיים, ובאו עם נושא העופות – האוצר נתן - - -      

ששון גואטה: נתן בתמורה; האוצר לא נותן בלי תמורה

ששון גואטה:  בואו לא נעשה אותם צדיקים

ששון גואטה:  האוצר נתן, בתמורה להורדת מכסים

דוד ביטן: זה לא קשור

שלום דנינו: האוצר לא חייב לך כלום

ששון גואטה: שלום, אני לא רציתי את הכסף

ששון גואטה:  נראה לי שמבלבלים אתכם

ששון גואטה:  אני רציתי להישאר איך שאני

ששון גואטה:  הם באו לחייב אותי בעוד הרבה דברים

ששון גואטה:  היה מתאים לי איך שאני; תשאירו אותי

דוד ביטן: רגע, קפצת סתם

דוד ביטן:  נתנו כ-300 מיליון ₪ לבניית לולים חדשים, בגלל הנושא - - -      

ששון גואטה: אני יודע; אני הייתה פה

דוד ביטן: יפה

דוד ביטן:  מה הם קיבלו בתמורה?     

ששון גואטה: הורדת מכסים; הם הכריחו אותנו לעבור ללולי חופש - - -      

דוד ביטן: בגלל צער בעלי חיים

קריאה: דוד, עם ביטול התכנון

ששון גואטה: יש ביטול תכנון בעוד כעשר שנים

ששון גואטה:  נראה לך שהם סתם כך נותנים?     

דוד ביטן: מספיק כבר לבוא בטענות אל הממשלה כל היום

דוד ביטן:  האוצר הוא הממשלה, רבותיי

דוד ביטן:  לבוא בטענות כל פעם: "הנה, לא נותנים, כן נותנים" – זה לא נכון

שלום דנינו: הם תומכים בגידול של תמרים - - -     

יעוז אברגל: אדוני היושב ראש, עד 19:30-20:00 כנראה שזה לא יהיה, בעזרת השם

יעוז אברגל:  התפללנו, כל הזמן, שתהיה הממשלה הזו

יעוז אברגל:  עכשיו, בפתיחת ההיכל, אנחנו נתפלל בבית הכנסת שהממשלה הזו – קרע רוע גזר דיננו – שלא תמשיך

ששון גואטה: אנחנו תומכים בממשלה, אבל לא תומכים במה שהם עושים

קריאה: אתה מכשיר את מה שהם עושים, אז באותו הרגע – אתה תומך בהם

דוד ביטן: 	סיימנו את הנימוקים

דוד ביטן:  אתם מכניסים אותנו לפינה, כי התפקיד שלנו הוא לא להגן על האוצר או על הממשלה

ששון גואטה: אבל זה מה שקורה פה

דוד ביטן: לא

דוד ביטן:  החקלאות מקבלת הרבה מאוד תקציבים, וגם מגיעים לה עוד תקציבים; אני לא אומר שלא, אבל לבוא ולהגיד - - -     

ששון גואטה: החקלאים שומרים על האדמות; החקלאים נמצאים בגבולות

שלום דנינו: אנחנו מסכימים - - -     

ששון גואטה: הם הצליחו להגיע למצב שבו החקלאים נהיו אויבים, כאילו הם מקבלים ונותנים

ששון גואטה:  הם לא נותנים 10% ממה שבאמת צריך לתת לחקלאות

ששון גואטה:  לא מבקשים פה משהו שהוא לא מקובל

נעמה לזימי: כשעושים סיור בצפון הארץ – הולכים בקו התפר

נעמה לזימי:  לאן הולכים?     

יעוז אברגל: אדוני היושב ראש, אתה אומר שאנחנו לא נשתף פעולה? תעשה בדיקה רצינית ויסודית, ואנחנו נקבל בהכנעה את כל מה שתגיד

שלום דנינו: באופקים ובירוחם לא שומרים על קרקעות המדינה

ששון גואטה: שומרים

ששון גואטה:  צריכים לעזור להם

שלום דנינו: הכל בפרופורציות

ששון גואטה: אני באתי לפה גם בשביל לייצג את הפריפריה

נעמה לזימי: אתה עכשיו פוגע בירוחם עם פרק הארנונה, על מה אתה מדבר? כשיו"ש לא משלמים ורק מקבלים – מי נפגעים? כשאריאל יקבלו יותר מירוחם? אל תעלו דברים סתם

נעמה לזימי:  אתם עושים פה כמה רפורמות; אפשר לדבר על הכל

ששון גואטה: אני תומך בזה שייתנו לאופקים ולנתיבות

ששון גואטה:  אני רק אומר, אדוני היושב ראש, דבר אחד: אין בעיה, אתם רוצים להעביר את החוק ולקחת את הניסיון? כדי לגבות את החקלאים – צריך להביא תקנות פיצוי, שבהם הם מחויבים לכך שהם לא יגיעו למצב שאליו הגיעו השום, ועוד הרבה ענפים אחרים

דוד ביטן: רבותיי, בואו נלך צעד-צעד

דוד ביטן:  כל הח"כים סיימו

דוד ביטן:  היועצת המשפטית, מכיוון שהשאר לא נמצאים, מהמפלגות האחרות – מבחינתי, סיימנו את ההסברים על ההסתייגויות, ואפשר להצביע עליהן

דוד ביטן:  הבטחתי שעד שאני לא רואה את ההתחייבות – אני לא מצביע, וזה מה שאני עושה

דוד ביטן:  אני יכול להצביע, למרות שזה נושא חדש, על ההסתייגויות, ולא על החוק

דוד ביטן:  אנחנו נשלח עכשיו את המכתב לנושא החדש

דוד ביטן:  עכשיו, מועצת הלול – רצית שלוש או ארבע דקות

מולי לויט: אני מלווה תהליכי חקיקה, בתפקידים שונים, בסביבות 30 שנה

מולי לויט:  אני גם מאמין ברצונם הכנה של האוצר ושל רשות התחרות, וחושב שמה שהם עושים זה מתוך כוונה לעשות תחרות, לייעל ולהוריד את המחירים, וכל זה

מולי לויט:  זה נסמך על השקפת עולמם של שוק חופשי

מולי לויט:  יש להם ידע תאורטי נרחב מאוד, אבל מה שחסר להם הוא את הכרת הענף

מולי לויט:  מה שקורה, כתוצאה מזה שהם לא מכירים את הענף, ועל אף המאמצים האדירים – ואני עד למאמצים האדירים שאתה השקעת, כיושב ראש, על מנת למתן ולשפר, ואני מאוד מעריך אותם – היא שהתוצאה של הליך החקיקה הזה תהיה בדיוק 180 מעלות ממה שהתכוונו המחוקקים

מולי לויט:       היום, השוק הוא שוק חופשי, וכולם יערכו ליום התחולה של החוק הזה

מולי לויט:  מה שהחוק הזה יעשה הוא לחזק את האינטגרציות ולחסל את המגדלים הקטנים

מולי לויט:  אני אסביר למה: בתוך האינטגרציה אין שום בעיה

מולי לויט:  לכל מי שיימצא בתוך האינטגרציה יש אשראי וכיסוי של ההוצאות

מולי לויט:  ברוב המקרים הוא מקבל איזו שהיא תמורה הוגנת, ויכול לחיות בכבוד – גם אם הוא מושבניק בתוך האינטגרציה

מולי לויט:  אבל מחוץ לאינטגרציה, ולאור הנתונים שנתתי לכם על משבר העודפים הוודאי שהולך להיות בפטם החל מחודש יוני ויולי – ואני בטוח שהוועדה תצטרך להתכנס ולדון בו - - -     

שלום דנינו: העודף נוצר, עדיין, לפי הנוסחה הקיימת

מולי לויט: נכון

מולי לויט:  אין הסדרים; אין ויסות; כל אחד עושה מה שהוא רוצה היום

מולי לויט:  זהו שוק חופשי לחלוטין

דוד ביטן: ומישהו התמוטט בגלל זה?     

מולי לויט: הולכים להתמוטט, ביוני ויולי

מולי לויט:  זה יגיע לשולחן

מולי לויט:  למגדלים הפרטיים, למושבניקים, אם הם נשארים בודדים, ולא באינטגרציה – לא יהיה חידוש אשראי ולא יהיה להם כיסוי לשום דבר, כמו שהיה ב-2018, והאופציות היחידות שלהם יהיו להיכנס לתוך האינטגרציה או לצאת מהענף

מולי לויט:  לכן, התהליך הזה הוא חיזוק האינטגרציות – מה שהמחוקקים ורשות התחרות לא רצו – וחיסול המגדלים הפרטיים

שלום דנינו: אבל החבר שלך מהאינטגרציות עכשיו הראה לנו מאזנים של הפסדים ושל מיזוגים

מולי לויט: נכון

מולי לויט:  היו שנות הפסד נוראיות

יעקב כץ: יש חוק עצירת מיזוגים, חבר הכנסת דנינו

שלום דנינו: אבל אתם לא כלולים בו

יעקב כץ: הגשנו בקשה למיזוג; אתה טועה

אלון שוסטר: הוא מתכוון לשתי משחטות שביקשו מיזוג לפני החלת החוק, והן יכללו

מולי לויט: שלום, אני רוצה להסביר את הנקודה

מולי לויט:  במהלך הדיונים שהיו בימים האחרונים, שאלו: "למה האינטגרציות לא חיסלו את המושבניקים עד עכשיו?"

מולי לויט:  אני אסביר לכם למה זה קרה: כי בהסדר – שכולם משמיצים אותו, אבל הוא היה הסדר מעולה בענף, ב-2012-2015 – הייתה הוראה מחייבת, לפיה כולם צריכים לנהוג מנהג שווה במגדלים

מולי לויט:  זאת אומרת, לא יכולה להיות מיוריזציה של המגדלים הגדולים על חשבון המגדלים הקטנים

מולי לויט:  זה היה בהסכם, וכך נהגו

מולי לויט:  לפי מה ששמעתי, לפי הסיפורים – ההנחיה הזו קיימת גם בהסדר שהיה בזמנו, שהמגדלים עשו, בלי המועצה

מולי לויט:  זאת אומרת, ההסכמה הכוללת בענף הייתה לנהוג בשוויון בין כל המגדלים, וזהו קונצנזוס שהיה בענף

שלום דנינו: אגב, אתם יכולים להוציא מן מניפסט חברי של זה, שייצג את הערכים האלה, וימשיך למרות החוק של האוצר?     

מולי לויט: לא

שלום דנינו: למה לא? אתה אומר שזה על בסיס וולונטרי

מולי לויט: מה שהחוק הזה אומר הוא שאם אני אוציא מניפסט כזה, שמתאם בין שתי אינטגרציות – אני אהיה בכלא

שלום דנינו: אני מדבר על הערכים המוסריים שעכשיו דיברתם עליהם, של להתייחס באופן שווה לכולם

שלום דנינו:  אף אחד לא מפריע לכם בכך; לא החוק, לא האוצר, אף אחד

שלום דנינו:      מולו     

מולי לויט: מה שמשדר החוק הזה הוא שהולך להיות בלגן אטומי בפטם במשך כחצי שנה

מולי לויט:  תהיה ירידת מחירים, ורשות התחרות תחשוב שבגלל החוק - - -     

דוד ביטן: אבל החוק מתחיל רק ב-01 - - -     

מולי לויט: אני יודע, אבל אני אומר לך מה הולך להיות בחצי השנה הקרובה

שלום דנינו: הוא גם אומר שההיתר לא עוזר לבלגן, אז מה זה משנה?     

מולי לויט: המגדלים מהמושבים שלא יצטרפו לאינטגרציות יהיו חשופים לתנאי שוק שהם לא יוכלו לעמוד בהם – והם התחסלו, להערכתי

מולי לויט:  אני אומר את זה בצער רב מאוד

מולי לויט:  בתוך לא הרבה זמן, בין שנה לשנתיים, יהיו פה כמה גופים גדולים – אני לא יודע אם ארבעה, שישה או שמונה

מולי לויט:  יהיה פה שוק ריכוזי מאוד, שוק בלתי תחרותי, שיעלה מחירים

מולי לויט:  בסופו של דבר – הצרכן יראה מחיר הרבה יותר גבוה, כי לא תהיה פה תחרות

מולי לויט:      היום, התחרות בשוק נובעת מכך שישנם הרבה מגדלים, בכל צורות ההתקשרות, והמושבים דואגים שתהיה תחרות

מולי לויט:  בלי המושבים – לא הייתה פה תחרות, ואתם הולכים לחסל את המושבים

מולי לויט:  יהיו פה ארבעה, חמישה או שישה קונצרנים גדולים שישלטו בתחום המזון, ואחרי זה תבואו לבכות, ותשאלו: "למה יש פה ריכוזיות כזו?"

שלום דנינו: גם היום – וטוב שאנחנו מנהלים שיח פתוח – כל ה-30%-40% של המגדלים הפרטיים, שאנחנו מדברים עליהם, הם לא שחקן במחיר

שלום דנינו:  הם מקבלים את ה-7 ₪; הם התחנה הראשונה שמקבלת את המחיר Fixed, נמוך

שלום דנינו:  הם מייצרים את העוף ביעילות גדולה, והם לא שותפים

שלום דנינו:  מה אתה אומר? הם יצטרפו לאינטגרציות - - -     

מולי לויט: לא תהיה להם ברירה

מולי לויט:  במצב של הפסדים כאלה לכל מגדלי הפטם, וגם לאינטגרציות ולכולם, כפי שיהיו ביוני ויולי - - -     

דוד ביטן: זה לא קשור לחוק

מולי לויט: זה לא קשור לחוק, אבל מה החוק הזה משדר? אתם, כל המגדלים, לא יכולים להתאגד ביניכם, כי הקיבוצים והמושבים לא יכולים לדבר אחד עם השני, כי הקיבוצים נמצאים באינטגרציות

מולי לויט:  אתם לא תוכלו לדבר, לתאם או לעשות כלום

מולי לויט:  לכן, זה יהיה "כל דאלים גבר" – ומי שיגבר הן האינטגרציות, ומי שלא בתוך האינטגרציות – ימות

מולי לויט:  זה מה שהולך לעשות החוק הזה

שלום דנינו: אתה אמרת שהאינטגרציות, עד היום, דאגו לחקלאים בהתנדבות

מולי לויט: לא בהתנדבות; בהסכמיות

מולי לויט:  היה הסכם ב-2014 – הוא נמצא ברשות לתחרות – שההוראה המחייבים בהסכם היא לנהוג מנהג שווה בכל המגדלים

שלום דנינו: אני לא חושב שיש לי בעיה שיהיה בחוק כזה משפט – שינהגו מנהג שווה בכולם – וגם לא לאוצר

שלום דנינו:  זהו כלל של הגינות

דוד ביטן: אתה יכול לכתוב את זה בכל חוק

מולי לויט: לפי מה שאמרו לי, ההנחיה הזו הייתה קיימת גם בהסדר המגדלים, שהיה לפני שנה או שנתיים; אני לא יודע לפני כמה זמן בדיוק, כי המועצה לא הייתה מעורבת בו

מולי לויט:  לכן, נשמר חלקם של המושבניקים בהסכמיות בין כל המגדלים

מולי לויט:  החוק הזה משדר: "כל דאלים גבר" – אסור למושבניקים הבודדים לדבר או לתאם עם הקיבוצים, ואסור להם לעשות שום התארגנות

מולי לויט:  זה משדר שהמושבים הולכים הביתה

שלום דנינו: חברים, אנחנו הקמנו את ועדת המשנה, כדי לעקוב אחרי כל מה שקורה

שלום דנינו:  אני מציע שמרגע זה, לאחר שנצביע על ההסתייגויות – נצביע על החוק כשנקבל את המכתב – בואו נתחיל לראות מה הוועדה הזו יכולה לעשות בחיים החדשים שיהיו לנו, מהיום אחרי שהחוק הזה ייכנס לתוקף

שלום דנינו:  שכל הקטטות האלה ייגמרו הערב, ובואו נתחיל - - -      

ששון גואטה: שלום, אתה איש טוב עם כוונות טובות, אבל לא לכולם יש את הכוונות הטובות שלך

ששון גואטה:  אני מכיר אותך ואת דוד

ששון גואטה:  אתם צריכים להבין שאנחנו התמודדנו עם זה, ולא סתם הם מתנהלים בצורה כזו

ששון גואטה:  תכניסו תקנות שיחייבו

ששון גואטה:  זהו יום אבל לחקלאות הישראלית

ששון גואטה:  זהו יום שיכתבו עליו בהיסטוריה

ששון גואטה:  אף אחד לא העז לעשות את זה

ששון גואטה:  אין מה לסמוך; כל ענף בחקלאות שהיה – הם דפקו אותו

ששון גואטה:  שיהיו תקנות פיצוי, כדי שלא יחזרו אחורה

נעמה לזימי: שלום, כל החוק – בכפוף לתקנות פיצוי

נעמה לזימי:  זהו, נגמר

נעמה לזימי:  תבנו בסיס אמון

ששון גואטה: אנחנו נשב פה, שלום, ואתה תתעצבן ותצעק עליהם – וזה לא יעזור לך

נעמה לזימי: שלום, הם לא יסכימו, וזה אומר: "דרשני"

נעמה לזימי:  זהו הסיפור פה

נעמה לזימי:  הרי, אם הם יסכימו – אתה צדקת בכך שכולם בעלי כוונות טובות

שלום דנינו: אני מסכים; יש בזה סיכון

ששון גואטה: אם הם רוצים לתת פיצוי, מהי הבעיה שלהם לרשום: "תקנות פיצוי"? אם הכוונות שלהם הן טהורות – למה שזה לא יהיה רשום?     

דוד ביטן: יש פה מישהו מהאוצר ומהחקלאות? אני מבקש שתבדקו, בבקשה, את הטענות שלו לגבי כך שהכל הולך להתמוטט, ביולי, בגלל כל מיני סיבות

שלום דנינו: שזה, אגב, לא קשור לחוק

מולי לויט: החוק מסמן את הכיוון

יעקב כץ: זה כמו שמועה על מניה

יעקב כץ:  אתה מכיר את זה? היא קורסת מיד

קריאה: אנחנו נבדוק את זה עם מועצת הלול, לבקשתך

יעקב כץ: אני רוצה לתת דוגמה ללמה התקנות הן קריטיות

יעקב כץ:  אני הייתי ממונה על ענף החלב

יעקב כץ:  בין השנים 2007-2013 יזמנו בו שתי רפורמות דרמטיות: יזמנו את חוק החלב, וסיימנו אותו פה אחד בכנסת, עם 55 בעד; תבדקו אותי

יעקב כץ:  חוק החלב קבע, באופן הכי בסיסי, את התכנון בענף החלב, את המחיר למגדל בענף החלב ואת הזכויות שלנו על המכסות, שהיו זכויות היסטוריות, וניתנו לנו על ידי שר החקלאות בצו, כל שנה

יעקב כץ:      סירבנו לדבר הזה

יעקב כץ:  הלכנו לכנסת, עבדנו במשך כשנתיים והעברנו חוק

יעקב כץ:  היו המון דאגות, כי ויתרתי שם בייבוא

יעקב כץ:  היו צרות צרורות, אבל קראנו לזה: "מעשה לדורות"

יעקב כץ:  עוד לא גמרנו והתחילה מחאת הקוטג', והפילו את הראש על הרפתנים

יעקב כץ:  אני הייתי הממונה על הענף, ונדחפתי לעשות הסכם עם הממשלה

יעקב כץ:  זה היה קשה מאוד, אגב – שילמתי על זה בכיסא שלי, והועפתי מתפקידי אחרי החתימה

יעקב כץ:  אני רוצה להגיד למה מה שחברי הכנסת העלו פה, לגבי התקנות, הוא קריטי: בסוף הבנתי שאין ברירה; שאני לא יכול לכבות את השריפה הזו יותר, ושאני צריך להגיע להסכם, ולאפשר פרישה של פנסיונרים – אבל עם רשת ביטחון

יעקב כץ:       אני לא האמנתי לרשת הביטחון

יעקב כץ:  אמרתי ללוקר: "אני לא אחתום עד שהכסף לא יהיה אצלי, במועצת החלב; לא במשרד החקלאות"

יעקב כץ:  הרי, לוקר הלך ובא, והאוצר אמר כך וכך, ושאול מרידור הפריע, ושלח אליי שוטרים, לקיבוץ, כדי שיעצרו אותי

יעקב כץ:  עצרו אותי שוטרים בטענה שאיימתי עליו; לא איימתי עליו, כמובן

יעקב כץ:  לקחו אותי לבית מעצר ושהיתי שם כ-48 שעות – על כלום, אגב; איום על עובד ציבור, או משהו כזה

יעקב כץ:  כמובן שלא אמרתי שום דבר; בסך הכל רציתי להטיל מצור על ביתו

יעקב כץ:  זוהי זכות בסיסית – זוהי הפגנה

יעקב כץ:  היו לנו כ-50 פרות מוכנות, ורצינו להפיל אותן על הבית שלו למשך 30 ימים

דוד ביטן: שהפרות יפגינו?     

יעקב כץ: לא

יעקב כץ:  הרפתנים היו אמורים לשמור שם

יעקב כץ:  הגיעו רפתנים מעוטף עזה; בכוונה הבאתי אותם מהעוטף, כי בעוטף – אני לא אם כולכם יודעים – יש את הפרות המצטיינות במדינת ישראל

יעקב כץ:  בסוף, גם הראל הבין את זה

יעקב כץ:  הוא הבין שיושבים פה 150-170 רפתנים, שהם כבר ותיקים מאוד

יעקב כץ:  הם לא יאמינו, הם לא יתמכו בהסדר

יעקב כץ:  זה לא יקרה אם הכסף לא כבר נמצא

יעקב כץ:  לכן, כרבע מיליארד - - -     

דוד ביטן: אף אחד לא התמוטט, אז איזה כסף אתה רוצה בחשבון?     

יעקב כץ: הטענה הייתה שבגלל רגולציית הענף – הענף לא יעיל, והמחירים לא יעילים

יעקב כץ:  לכן, צריכים להגביר את הקונסולידציה ולגרום לפרישה

יעקב כץ:  הלכתי לאבא שלי, עליי השלום, ואמרתי לו: "אבא, תסביר לי, מה קיבלו פורשי חברת החשמל?"

יעקב כץ:  אבא שלי הוא איש חברת החשמל

יעקב כץ:  הוא הסביר לי, הכפלנו את זה וקיבלנו את זה מהממשלה, אבל אני לא חתמתי – אפילו על משרד החקלאות לא סמכתי אז – עד שהכסף לא היה במועצת החלב

יעקב כץ:  הכסף היה במועצת החלב, והגיע למגדלים שהכריזו על פרישה בזמן אפס

יעקב כץ:  עד כדי כך היה חוסר האמון

יעקב כץ:  על האוצר התנגד, שאול מרידור התנגד, ולוקר הלך על הראש של כולם והביא את הכסף

יעקב כץ:  ללמדך ששם – אפילו לא הסכמתי לתקנות, אבל זה אפשר את הרפורמה

יעקב כץ:      עכשיו, אני רוצה להגיד משהו על רפורמה

יעקב כץ:  אני רואה פה את שר החקלאות לשעבר שוסטר, ובטח שאת ששון גואטה

יעקב כץ:  אנחנו בביזנס של ההתיישבות העובדת והחקלאות כבר – אני לא רוצה להגיד לכם כמה זמן

יעקב כץ:  אני – מהיום שהגעתי לקיבוץ

יעקב כץ:  מדינת ישראל – אדוני היושב ראש, זהו המשפט הכי חשוב שרציתי שתדע – לוקה בטירוף רפורמות חקלאיות

יעקב כץ:  טירוף מוחלט

יעקב כץ:  בשאלת הרפורמות החקלאיות – היא באמוק

יעקב כץ:  הצענו לה, אלף פעמים, להסתכל אחורה, ולבדוק: במה הרפורמות הועילו? אנחנו עשינו את המחקרים האלה

יעקב כץ:  האוצר לא עוצר הרבה מאוד רפורמות, ולא בודק את עצמו עליהן

יעקב כץ:  הוא ירה אותן מתי שהוא - - -     

דוד ביטן: אנחנו בודקים אותן

דוד ביטן:  אתה זוכר את רפורמת הקורנפלקס? שאמרו שהיא הולכת להוריד את המחירים באופן דרסטי?     

יעקב כץ: כן

דוד ביטן: יופי

דוד ביטן:  אני חושב שהיא לא הורידה, וביקשתי מהממ"מ לעשות בדיקה: מהן התוצאות של רפורמת הקורנפלקס? אז א', אנחנו כן בודקים, במסגרת התפקיד שלנו כמפקחים על פעילות הממשלה

יעקב כץ: יכול להיות שבודקים, אבל לא מסיקים את המסקנות

דוד ביטן: אנחנו, ועדת הכלכלה

יעקב כץ: אני אשמח לעזור לממ"מ

יעקב כץ:  יש לנו את כל המחקרים: בחמאה, בטונה, בבשר בקר, בביצים, בשום

יעקב כץ:  בשום, בכלל, אנחנו נמצאים עם וועדה לאומית - - -

יעקב כץ:  השום הוא בכלל לא שאלה של מחיר: מכרו אוויר

יעקב כץ:  הכניסו אוויר סיני לתוך ראשים ומכרו לכם אותו, אבל את זה אנחנו נביא לכם; לא אני אומר

שלום דנינו: בזה אתה צודק

יעקב כץ: הם מכרו אוויר והרסו מאות משפחות

יעקב כץ:  עכשיו, לך תגיד: "מה עשינו?"

יעקב כץ:  אם רשות התחרות, או משרד האוצר, הביאו כל כך הרבה רפורמות בחקלאות – שימו לב: אף אחד לא מדבר על הטייקונים; אף אחד לא מדבר על הרשתות

יעקב כץ:  לא מדברים עליהם

יעקב כץ:  אנחנו לא קנינו מטוסים או חברות תעופה; לנו אין Ebitda כמו של שופרסל, רמי לוי או מגה

יעקב כץ:  אנחנו לא מתעשרים; הרשתות האלה קונות, מתמזגות ועושות מה שבראש שלהן, ובסוף – הן אלה שעומדות מול הצרכן וקובעות את חייו; לא אנחנו

יעקב כץ:       בסוף, ובצדק – אתם הח"כים

יעקב כץ:  תאמין לי שאם הייתי ח"כ – הייתי בלחץ כמוכם, מזה שאתם צריכים לעמוד מול הציבור ולהסביר לו מה קורה פה עם יוקר המחיה

יעקב כץ:  אז רק כדי לסבר את האוזן: שני מנגנוני יוקר המחיה הגבוהים ביותר במדינת ישראל הם שיכון וחינוך

יעקב כץ:  מדינת ישראל, בתקופתו של כחלון, גבתה כ-11 מיליארד ₪ על קרקע לדיור, ובתקופתו של ליברמן – היא גבתה 37 מיליארד ₪

יעקב כץ:  מה שמטריד ביוקר המחיה, בראש ובראשונה, היא המשכנתא

יעקב כץ:  תוסיף לזה את שינוי מחירי הכסף – אגב, אנחנו סופגים מזה גם בתערובת, אם זה מעניין אתכם – וזהו לב העניין

יעקב כץ:       גם הרפורמה בצומח – לפי האוצר; לא לפי יעקב בכר – הייתה אמורה לחסוך למשפחה כ-840 ₪ בשנה

יעקב כץ:  כל מה שאני אומר זה שאי אפשר ללכת פעם אחר פעם שבי אחר רפורמות שנראות כמו שום סיני – אין בהן כלום

יעקב כץ:  הן ריקות מתוכן, הן מתישות אתכם, אתם משלים את הציבור

יעקב כץ:  אתם לא עומדים מול הרשתות הגדולות, מסיבות שאני לא יודע לתאר אותן כעת, אבל זוהי עובדה

יעקב כץ:       אני רוצה לסיים דווקא בפירגון

יעקב כץ:  אני חושב, באמת ובתמים, שגם היושב ראש וגם אתה, שלום, עשיתם כאן מאמצים עילאיים

יעקב כץ:  זוהי זכותכם להגיד: "עם כל המאמץ – הגענו בסוף לאיזה אנדרוגינוס, שכנראה יסבך את העניין ולא יוביל אותנו לשום דבר, וגם לא תרמנו לאמון בין הצדדים"

יעקב כץ:  הרי, זה חלק מתפקידה של הוועדה

שלום דנינו: אבל אם החלק הראשון נכון – הכשלנו את החוק

יעקב כץ: לא הכשלת כלום

יעקב כץ:  יכול להיות שהחוק צריך ללכת לחקיקה רגילה, שתחייב אותם לרדת לפרטי הפרטים ולהתעמת איתנו על הנתונים

דוד ביטן: קודם כל, לפי השיטה שלך – לא צריך לעשות כלום, כי אף רפורמה לא הצליחה

דוד ביטן:  גם אם הנושא של השום נכשל – זה לא אומר שלא צריך לעשות דברים כדי לטפל ביוקר המחיה, ואנחנו מנסים

דוד ביטן:  זה לא אומר שאנחנו נצליח, וכמו שאני רואה כאן, במלחמה הזו על החוק הזה – יהיה מאוד קשה לעשות משהו בתחום החקלאות, אבל אנחנו פה, ונעשה מה שצריך

דוד ביטן:      דבר שני, לגבי הגנת הצומח: א', המחירים כן ירדו, אבל גם אם הם לא ירדו מספיק – יש להגנת הצומח עוד תכלית: שהפירות והירקות יהיו נגישים לאורך כל השנה, ולא רק בתקופת העונה

דוד ביטן:  אם זה יצליח – זה תלוי הרבה גם במשרד החקלאות; במה הם יכולים לייבא ובמה הם לא יכולים לאשר ייבוא

דוד ביטן:  החוק הוא לא רק נושא ספציפי ומסוים

דוד ביטן:      אני רוצה להגיד לך כזה דבר: אנחנו לא נעלמים לשום מקום

דוד ביטן:  לכן, הקמנו צוות, שייבחן את הסוגייה לאורך 

שלום דנינו: דוד רואה בזה כתפקיד של הממשלה, והוא לקח את זה על עצמו, לעשות את זה פה, בכלכלה

דוד ביטן: אנחנו נעשה בדיקות, ואם נראה שהחוק הזה, לא רק שהוא לא הצליח, אלא שהוא עשה נזק – אנחנו פה כדי לשנות; אנחנו לא נשאיר את זה כך

דוד ביטן:  אני רוצה להרגיע את כולם

דוד ביטן:  הרבה מאוד מאיתנו הוכיחו שאנחנו יודעים להתעמת מול הממשלה

דוד ביטן:  מצד שני, אתם צריכים להבין: קודם כל, החוק הזה לא פוגע בנושא של הביטחון התזונתי, מכיוון שזה לא מפריע לאף חקלאי לטפל במה שהוא צריך לטפל

דוד ביטן:  מדובר פה בשינוי מסוים שקשור לנושא של התחרות

דוד ביטן:  מנכ"ל מועצת הלול אומר, בעצמו, שהיום – כבר כמעט ואין ויסותים, ולמרות זאת, בגלל זה הולכת להיות קטסטרופה ביולי

דוד ביטן:      מה שיותר מדאיג אותי – ואל תיעלב, כי אתה נציג של הקונצרטינות האלה – אני חושב שאתם שולטים בענף של הפטם, במובן מסוים

דוד ביטן:  לא השתלטתם, אלא שולטים, מכורח הפעילות והיכולת שלכם

דוד ביטן:  יש המון בעיות בתחום הזה שהחוק הזה לא נוגע בהן, כי הוא מתייחס לפינה מסוימת, שקשורה לתחרות

דוד ביטן:  לכן, אנחנו כן נטפל בהם

דוד ביטן:  יכול להיות שגם תבוא לפה, תעמוד ותצעק, כי זה יפריע לך, אבל אין לנו ברירה – אנחנו חייבים לטפל בדברים, גם אם מישהו יכול להיפגע, מבחינה כלכלית, בדרך כזו או אחרת

דוד ביטן:       מה שאנחנו רואים זה את הצרכן עצמו, ואנחנו מוכנים לטפל גם בדברים האחרים

דוד ביטן:  למשל: אני התניתי את ההצבעה על החוק הזה ברשת ביטחון

דוד ביטן:  לא הייתי חייב לעשות את זה, ואמרתי לאוצר שאם אין פתרון לעניין הזה – אני לא מעביר את החוק הזה, גם אם הממשלה תקפוץ עשר פעמים קפיצות ראש

דוד ביטן:  אנחנו רוצים לתת לזה סיכוי

דוד ביטן:  בא הבחור, שיושב פה מתחילת הדיונים, ואומר: "יש בעיה

דוד ביטן:  אני לא יכול להתמודד מול הקונצרנים הגדולים האלה במצב של שוק חופשי לגמרי, ואז אני אהיה מחויב להצטרף אליהם" – ואז התחרות יכולה להיפגע; במקום שיהיו 586 חקלאים עצמאיים, שלא קשורים לקונצרנים האלה – חלקם יצטרכו להצטרף, כדי להתקיים, או לא ליפול, ואז יהיו פחות מתחרים בתוך הענף

דוד ביטן:       את זה – אני רוצה שתבדקו

דוד ביטן:  אם אתם רואים מגמה כזו, תגידו לנו, ולעצמכם

דוד ביטן:  אתם לא עושים חוק ומבסוטים מכך שהעברתם אותו

דוד ביטן:  אתם צריכים להיות ערים לבעיות שזה יוצר, עוד לפני שהחוק מתחיל, ב-01 באוקטובר, 2023

דוד ביטן:  אם צריך להודות בכך שזה לא עובד – תבואו ותגידו את זה

דוד ביטן:  זה הכל

דוד ביטן:  לכן, אנחנו לא נגד אף אחד

דוד ביטן:  הממשלה הזאת כן רוצה לסייע לחקלאות; זה לא כמו שהיה בממשלה הקודמת

דוד ביטן:  בתחומים אחרים – הם יכולים להגיד: "אנחנו היינו א', ב', ג'", אבל בתחום החקלאות – אין ויכוח על כך שהיו שרים לאומתיים למה שאתם חשבתם

דוד ביטן:       אני מבקש מכולם לא להיות רגועים; זהו התפקיד שלכם, זוהי הפרנסה שלכם והעתיד שלכם ושל הילדים שלכם

דוד ביטן:  ברור לי שאתם צריכים להילחם על זה, ואני לא מתווכח על זה בכלל

דוד ביטן:  אנחנו לא מחוקקים ומחר בבוקר – לא תשמעו מאיתנו

דוד ביטן:  זהו לא המצב

דוד ביטן:  לכן אני אומר: תאמינו במערכת שלנו

דוד ביטן:  אנחנו פה, ואנחנו לא מתכוונים ללכת הביתה ולעזוב את העניין הזה

יעקב כץ: אני רק רוצה להעלות עוד נושא אחד, שלא עלה פה בישיבה

יעקב כץ:  מצדכם – אתם השקעתם את כל הזמן; אין לי טענות – השקעתם יותר מדי זמן

יעקב כץ:  לא ראיתם את הבית, שום דבר – הכל טוב

יעקב כץ:  הנקודה היא אחרת: לא בחנו לעומק את כל המורכבות של הענף

יעקב כץ:  אני, למשל, מזהה – מההבנה שלי את הענף – שהביטחון התזונתי של השוק החרדי ייפגע

יעקב כץ:  לחרדים לא יהיו עופות, במדינת ישראל, בגלל הכשרות המהודרת שהם צורכים

יעקב כץ:  הכשרות המהודרת היא מרכיב של עוף שהוא אחר מהעוף הרגיל

יעקב כץ:  לנו מספיקה כשרות של רבנות, שעבורנו – היא כשרות מצוינת, אבל בכשרות המהודרת רוצים שלעוף הזה לא יהיה כך וכך, שלא יהיו לו גידים, ריאות וכו', והם חייבים את כל סחר המכר בין האינטגרציות כדי להעביר עופות

יעקב כץ:  לי יש עופות כשרים ולך יש חלק – אתה תיתן לי השבוע ואני אתן לך בשבוע הבא

יעקב כץ:      אחד מהדברים שאני מזהה כאחת הבעיות בכנסת – אני לא פוליטיקאי ולא מדבר על פוליטיקה – היא שאגודה וש"ס הבינו שהחוק הזה ישית על הציבור שלהן, שצורך את העוף החלק והמהדרין, בעיות חמורות

יעקב כץ:  לא יהיו לציבור שלהם עופות במדינת ישראל

יעקב כץ:  לכן, יש כשרויות של רובין, של הרב מחפוד, של עטרה או של בד"צ בית יוסף, שהעופות האלה לא מתאימים להן

יעקב כץ:  בקונספציה שאתם מציעים פה היום, בחוק הזה – להם לא יהיו עופות

יעקב כץ:  יהיו עופות במדינת ישראל, אבל להם לא יהיו עופות שמתאימים לכשרות שלהם, בגלל המבנים האלה שאתם עושים פה

יעקב כץ:       יש עוד עשרות מורכבויות שאתם לא ערים להן, ואתם לוקחים את זה למקום לא טוב

יעקב כץ:  לכן, הדבר הכי נכון יהיה לקחת את החוק הזה, לשים אותו בצד, לעשות בדיקות יסודיות ולשמוע בעלי מקצוע

יעקב כץ:  לא צריך אותנו – תשמעו את משרד החקלאות, את כל עובדי המדינה ומועצת הלול, כדי להבין את המורכבות האמיתית של הדברים

יעקב כץ:  במעלה הדרך, אנחנו נגלה לא בור אחד, אלא תהומות

יעקב כץ:  איך נסתום אותם? עם המכתב של האוצר?      אני מודה לכם על כל המאמץ שהשקעתם ומעריך את זה מאוד, אבל במבחן התוצאה – החוק הזה הוא גזר דין מוות עבור החקלאים המשפחתיים

ששון גואטה: דוד, אני לא רוצה להיות פה בהצבעות

ששון גואטה:  דוד, תקשיב: רבנו פה, צחקנו פה, צעקנו, קיללנו, עשינו הכל פה, אבל אתם צריכים להבין שמגיע הרגע, ואני מתחיל לקבל את הפחד בגוף

ששון גואטה:  בכל מה שאתם מדברים – אתם לא יודעים מה החקלאים באמת עברו

ששון גואטה:  הכל נחמד, יש הסכמים, ההוא בא, ההוא שם – החקלאים הם האנשים שהכי קל לטבוח בהם, ובכל השנים האחרונות – רק הכו בנו

ששון גואטה:       אני רק מבקש ממך – אני מבין את הלחץ שעובר עליך, ויש לי עליך הרבה הכרת הטוב; אתה אחלה גבר ואני יודע מהו הלחץ שאתה עובר

ששון גואטה:  אם היה לך עוד שותף – אתה היית מכשיל את זה

ששון גואטה:  אם החוק הזה יעבור – עם כמה שאתה גבר, ואני יודע שאתה גבר, ושאתה יודע להכין דברים ולעשות הכל – לא יהיו לנו מספיק שיניים להביא אותם לפה כדי לעזור לחקלאים

ששון גואטה:  אם הם באמת מתכוונים לפצות את החקלאים – לא צריכה להיות להם התנגדות לכך שיהיו תקנות פיצוי

ששון גואטה:  תקנות הפיצוי רק מחייבות אותם לתת פיצוי, וזה שיש לנו מכתב – זה לא יעזור

ששון גואטה:      דוד, אני מבקש פה – תקנות פיצוי הן דבר בסיסי

ששון גואטה:  המכתב, המנכ"ל וכל מה שהוא עושה – זה הכל נחמד

ששון גואטה:  אנחנו נגיע לרגע ואני יודע שאתה תתעצבן ותעמיד אותם, אני מכיר אותך, אני יודע מי אתה

דוד ביטן: יש לנו עליהם כלים

דוד ביטן:  יש חוקים שבאים אלינו ואנחנו יכולים לא לקדם אותם

דוד ביטן:  יש לנו עליהם מנופי לחץ

ששון גואטה: דוד, אני אסביר לך איפה הבעיה במנופי הלחץ: אנחנו יכולים לריב איתם, דוד

ששון גואטה:  החקלאים יתמוטטו בינתיים

ששון גואטה:  אני יודע שאתה תעשה את מנופי הלחץ שלנו; אני לא מפקפק בכך

ששון גואטה:  אנחנו נצליח לריב איתם ולנסות לכופף אותם, אבל בינתיים – חקלאים ימותו

ששון גואטה:  דוד, אני אומר לך פה, ואני אומר לך את האמת

ששון גואטה:  אני גם מתחנן: אני רוצה שיהיו תקנות פיצוי כדי לשמור על החקלאי

ששון גואטה:  יהיה פה אסון

ששון גואטה:  אני באתי מהמקום הזה; אני הייתי איתם

ששון גואטה:  אני ישבתי שם

ששון גואטה:  אני ישבתי שם, נלחמתי, הייתי בלילות ורבתי

ששון גואטה:  אני מכיר איך הדברים עובדים

ששון גואטה:  תקנות פיצוי יחייבו אותם

ששון גואטה:  בואו נעביר את החוק אם הם באמת מתכוונים לכך

ששון גואטה:  אם אתם מתכוונים לתת פיצוי לחקלאי – ממה אתם מפחדים?      

נעמה לזימי: ואין תשובה לזה

נעמה לזימי:  אף אחד לא עונה

ששון גואטה: עם כל מה שלא נעשה – ואני יודע שאתה יודע להחרים ישיבות והכל – עד שנגיע לתוצאה – אנשים יתמוטטו

ששון גואטה:  מה שאני מבקש זה שנעביר את החוק ונקיים תקנות פיצוי – שאנחנו נדע, לפחות, שאנחנו מגובים

ששון גואטה:  אם הם באמת מתכוונים לתת פיצוי – מהי הבעיה שיהיו תקנות פיצוי? חוץ מזה – אני לא מבקש כלום

ששון גואטה:  אנחנו מוכנים לעשות מה שצריך

ששון גואטה:  תודה רבה לכם

נעמה לזימי: אחר כך, תענו בבקשה על תקנות הפיצוי

דוד ביטן: אמרתי שאנחנו נקבל מכתב התחייבות בעניין הזה, שחתום על ידי ראש אגף התקציבים במשרד האוצר ועל ידי מנכ"ל האוצר

דוד ביטן:  כבר אמרתי שבעבר היה חוק דומה, ושכמעט ולא היו אנשים שנזקקו לפיצוי

דוד ביטן:  לכן, אני חושב שזה מכסה את העניין ושלא צריך תקנות

דוד ביטן:  לתקנות כאלה, בחוק כזה, יש השלכות רוחב אדירות על תקציב המדינה

דוד ביטן:  לא בגלל הסיפור הזה, אלא בגלל כל מיני חוקים שמחוקקים כל הזמן, ואנשים יכולים להיפגע בזכויות שהיו להם

דוד ביטן:  זוהי הסיבה שבגללה אי אפשר לכתוב את זה בחוק

דוד ביטן:  מה, בדיוק, אתם רוצים שאני אעשה?     

נאור שירי: מחילה, אני לא הייתי בדיונים

נאור שירי:  אני לא רוצה לדבר על משהו שקשור

נאור שירי:  אני אקח, בכל זאת, דקה מזמנכם, ואני מצטער

נאור שירי:  אני רוצה לפנות אליך, כמי שוותיק בכנסת, כדי שתסביר לי: איך במצב כזה במדינה, בזמן מבצע צבאי, בזמן שיש הרוגים ופצועים, ובזמן שהם, וכולנו, צריכים להיות עשר דקות עם המשפחה שלנו – כי אני לא מצליח לעשות את זה כבר שבוע, וכמוני – כולם פה – למה אתם לא עוצרים את הדיונים? אני באתי לפה כי אף אחד לא מקשיב; כי ברוב חוצפתם – הם לא מודיעים, בכלל, על הדיונים

נאור שירי:  עכשיו היה אמור להיות דיון בוועדת הפנים, ודוחים אותו בשעה וחצי

נאור שירי:  בוועדת הכספים – בחמש או שש שעות

נאור שירי:  למה אף אחד לא עוצר? תשחררו את האנשים, שילכו הביתה

נאור שירי:  מתי היו דיונים של הכנסת במבצע צבאי? מה כזה דחוף פה היום?     

דוד ביטן: אני חושב, בניגוד אליך, שאנחנו לא צריכים לתת לג'יהאד האסלאמי ולחמאס להשבית לנו את המדינה

דוד ביטן:  אנחנו צריכים, איפה שאנחנו כן יכולים, להמשיך את החיים כרגיל, למרות הבעיות האלה

נאור שירי: חיים כרגיל זה להיות עם המשפחות שלנו בזמן הזה

דוד ביטן: אתה יכול לעשות את זה; אף אחד לא אמר לך שלא

נאור שירי: ולהשאיר לכם את הכנסת?     

דוד ביטן: לא יודע מה תעשה

דוד ביטן:  דרך אגב, בתקציב הקודם, שאתם העברתם – בכלל לא היינו בדיונים

נאור שירי: היה גם אז מבצע צבאי?     

דוד ביטן: לא היה מבצע

דוד ביטן:  החלטנו לא להיות

דוד ביטן:  אני מבקש דיון, פה בוועדה, על שני דברים, שיהיה בתחילת חודש יולי: א', על מה שאמר יושב ראש מועצת הלול

דוד ביטן:  ביקשנו ממשרד החקלאות וממשרד האוצר לבדוק את העניין הזה עד לאמצע יוני, ואני רוצה דיון, בתחילת יולי, על האפשרות להגיע להסכם עם החקלאים על כל מה שקשור להפחתת מכסים בעוף, לאור מה שאמרו פה

דוד ביטן:  אני צריך לדעת אם יש התקדמות בזה, ואם יש רצון בעניין הזה

דוד ביטן:  גם זה יכול להפחית את המחיר; אין על זה בכלל ויכוח

דוד ביטן:      	יש לנו הפסקה, ונודיע לכם מתי חוזרים

דוד ביטן:  אנחנו צריכים להיות בוועדת הכנסת, בטענה של נושא חדש - - -     

שלום דנינו: שוסטר, אתה עוד עומד על נושא חדש? כן? למרות שערב מלחמה, מבצע, וכך נבזבז את הזמן? שלא נפגוש את המשפחות מוקדם יותר?     

נאור שירי: אתה מסתלבט?     

שלום דנינו: אני? אני לקחתי את ההערה שלך ברצינות

נאור שירי: ראיתי איזו רצינות

נאור שירי:  האמת היא שכולכם מאוד רציניים

נאור שירי:  הרפורמות שאתם רוצים להעביר הן קרדינליות למדינת ישראל

נאור שירי:  אתם לא מפסיקים להרוס את המדינה, ואתה גם עושה ציניות על מה שאני אומר

שלום דנינו: יש מבצע, ואנחנו צריכים להגיע למשפחות מוקדם

נאור שירי: תתבייש

שלום דנינו: אתה תתבייש

שלום דנינו:  כל הג'וב שלך, בכל ועדה, הוא לבוא, לעשות בלגן למשך שתי דקות וללכת

שלום דנינו:  אתה בן אדם לא רציני, ורק מחפש תשומת לב

שלום דנינו:  ילד ברמת גן

נאור שירי: אתם עושים בלגן ואני ממש לא מחפש תשומת לב

נאור שירי:  אולי תדבר לעניין, במקום לדבר עליי, על כך שאני ילד בגן

שלום דנינו: אתה דיברת לעניין פעם אחת

נאור שירי: אני מאוד מדבר לעניין

נאור שירי:  אולי תקשיב קצת, במקום לחרב את המדינה

שלום דנינו: מה אתה אומר?     

נאור שירי: מה שאתה שומע

דוד ביטן: אני מבקש שנעשה את הדיון הזה ונעקוב אחרי העניין הזה

דוד ביטן:  אם אפשר, שוסטר – תתחיל כבר במשימה שלקחת על עצמך

דוד ביטן:  תתחיל כבר לבדוק את הנתונים - - -     

שלום דנינו: ונבנה את המודל עם החקלאות, ואני מבקש שגם האוצר ישלחו נציג

דוד ביטן: לא צריך להיכנס למריבות פוליטיות; תעזבו את העניין הזה

אלון שוסטר: עזבו, לרגע, את הנושאים הפוליטיים, חבריי בענף

אלון שוסטר:  בעניין המקצועי, מה שברור לי הוא שצריך לעסוק בעניין

אלון שוסטר:  זה קצת מזכיר לי את הדינמיקה של הרפורמה

אלון שוסטר:  מה בדיוק צריך לעשות? אני לא יודע

אלון שוסטר:  לא טוב לי, למרות חידודי המילים של יושב הראש, עם הקונצרטינות, הצנטריפוגה וכו'

אלון שוסטר:  זהו עניין שלנו, להיכנס לכל סוגייה שנמצאת קדימה על הפרק

אלון שוסטר:  אני גם שומע איזה עומק ניסיון יש, של עשרות שנים

אלון שוסטר:  יש פה רצינות ויש בזה חשיבות עצומה

אלון שוסטר:  לכן, אני לא נבהל מלהיכנס לכך; להיפך

אלון שוסטר:  ממה אני נבהל? מעיסוק לא מקצועי בנושא שהוא חיוני

אלון שוסטר:  פה אני מבוהל

אלון שוסטר:  מה מרגיע אותי? אני למדתי, לצורך העניין, שבעוטף עזה – אנחנו יכולים להיות טמבלים, אבל מדינת ישראל, לאורך זמן – יודעת להתנהל

אלון שוסטר:  בסוף היא מתכווננת, כמו טיל מונחה, להתנהל נכון

אלון שוסטר:  עוטף עזה חזק

אלון שוסטר:  שדרות מתקדמת

אלון שוסטר:       בדרך כלל שומעים בתקשורת את הקושי שקיים; בעיקר בימים כאלה, אבל יש צמיחה של כ-99%

אלון שוסטר:  אותו הדבר גם פה: אני יודע שאנחנו, ההתיישבות, מולקים

אלון שוסטר:  זה לא הגון ברמות, ויחד עם זה – יש פה סדר יום שאנחנו מוכרחים להתחשב בו

אלון שוסטר:  עכשיו, צריכים לבוא ולראות – כמו שאמרו פעם, בהקשרים אחרים – איפה הכסף באמת, על מי צריך להגן

אלון שוסטר:  אנחנו הראשונים שיודעים, וצריכים, להגן על חלשים; משם אנחנו באים

אלון שוסטר:  יחד עם זאת, אנחנו יודעים, בפעם אחת, לדאוג לחוליות החלשות, ובפעם שנייה – לדעת שכוחנו באחדותנו

אלון שוסטר:  יש פה איזון בין העוצמה והגודל לצרכי יעילות כלכלית, לבין מיעוט השחקנים בשוק

אלון שוסטר:  זהו איזה שהוא Balance שאנחנו צריכים להיות מודעים לו וללמוד אותו לעומק

אלון שוסטר:      היושב ראש שלנו, של הוועדה הזו, ביקש מאיתנו ממש להיכנס לעומקים

אלון שוסטר:  מה שאני מבקש זה שיתוף פעולה

אלון שוסטר:  אנחנו נדאג שגם השחקנים האחרים ישתפו פעולה

שלום דנינו: שמסד הנתונים יהיה מקובל, גם על האוצר - - -     

דוד ביטן: אני לא יודע אם הוא יהיה מקובל; הוא יבדוק

מטי צרפתי הרכבי: עלתה כאן נקודה נוספת, שלא הייתי מודעת לה בתחילת הדיונים, והיא הסוגייה של מורכבות הכשרויות

דוד ביטן: ידוע לכולם שהנושא של הכשרות - - -     

מטי צרפתי הרכבי: הוא מורכב

נעמה לזימי: היא דיברה על הכשרות המהודרת

שלום דנינו: נעמה, מי שרוצה מוצר כזה ואחר – ישלם עליו את ההוצאות

נעמה לזימי: אתה באמת חושב שהחברה החרדית, שאתה יודע את הסוציו-אקונומיקה, יכולה - - -      

שלום דנינו: זה הכל ביזנס פה

נעמה לזימי: אי אפשר לבטל מס סוכר ומס חד פעמי, כי אומרים: "חברה מוחלשת", אבל את העוף – לייקר להם

נעמה לזימי:  תגידו, איזו מן צביעות זו?     

שלום דנינו: מי אמר לך שהוא יתייקר?     

נעמה לזימי: הוא מסביר לנו שזה מה שהוא עושה להם

נעמה לזימי:  זה יתייקר או לא יתייקר? מהי ההערכה?     

דוד ביטן: מספיק, אמרנו

דוד ביטן:  אנחנו נצא להפסקה

דוד ביטן:  אני לא יודע להגיד לכם לכמה זמן, מכיוון שזה תלוי בוועדת הכנסת

דוד ביטן:  אחרי ועדת הכנסת – אנחנו נחזור להצביע

דוד ביטן:  תודה רבה

נעמה לזימי: אני רק רוצה להגיד ששלחתי מכתב ליו"ר ועדת הכנסת, אופיר כץ, וליועצת המשפטית, על כך שזה לא נכון ולא הגון שהדבר הזה מתקיים פה, בעת הלחימה הזו

דוד ביטן: ענינו על זה

דוד ביטן:  אנחנו מתחילים להצביע

דוד ביטן:  רבותיי, הסתייגויות לסעיף 65

אביגיל כספי: מצביעים קודם כל על סעיף קטן (א) בפסקה הראשונה

אביגיל כספי:  יש הסתייגויות לעניין הזה של המחנה הממלכתי, של קבוצת יש עתיד ושל חד"ש - - -     

דוד ביטן: ברור

דוד ביטן:  זה לפני הסעיף, נכון?     

אביגיל כספי: לא

אביגיל כספי:  אין לפני הסעיף; יש בכותרת השוליים

דוד ביטן: אנחנו לא צריכים להסביר כלום; שמענו את כולם

דוד ביטן:  יש עתיד, לפני הסעיף: מי בעד? מי נגד?              הצבעה     בעד – 3     נגד – 4     ההסתייגות לא התקבלה

דוד ביטן: הסתייגויות 1-3 לסעיף 65(1) מצד המחנה הממלכתי

דוד ביטן:  מי בעד? מי נגד?          הצבעה     בעד – 3     נגד – 4     ההסתייגויות לא התקבלו

דוד ביטן: לא עבר; אותה התוצאה

דוד ביטן:  קבוצת יש עתיד, הסתייגות מספר 1 לסעיף 65(1א)

דוד ביטן:  מי בעד? מי נגד?          הצבעה     בעד – 3     נגד – 3     ההסתייגות לא התקבלה

דוד ביטן: הסתייגויות 2 ו-3

דוד ביטן:  מי בעד? מי נגד?          הצבעה     ההסתייגויות לא התקבלו

דוד ביטן: הסתייגויות מספר 4-9 של קבוצת יש עתיד

דוד ביטן:  מי בעד? מי נגד?          הצבעה     בעד – 3     נגד – 4     ההסתייגות לא התקבלה

דוד ביטן: הסתייגויות 10-11 לסעיף הזה של קבוצת יש עתיד

דוד ביטן:  מי בעד? מי נגד?          הצבעה     ההסתייגויות לא התקבלו

דוד ביטן: הסתייגות 12

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: הסתייגויות 13-21

דוד ביטן:  מי בעד? מי נגד?          הצבעה     ההסתייגויות לא התקבלו

דוד ביטן: סעיף 65(2), קבוצת חד"ש-תע"ל, הסתייגויות 1-18

דוד ביטן:  מי בעד? מי נגד? מי נמנע?         הצבעה     נגד – 4     נמנעים – 3     ההסתייגויות לא התקבלו

דוד ביטן: הסתייגות 19 של חד"ש-תע"ל

דוד ביטן:  מי בעד? מי נגד? מי נמנע?         הצבעה     ההסתייגות לא התקבלה

דוד ביטן: קבוצת רע"מ, באותו הסעיף, הסתייגויות 1-11

דוד ביטן:  מי בעד? מי נגד? מי נמנע?         הצבעה     ההסתייגויות לא התקבלו

דוד ביטן: קבוצת המחנה הממלכתי, הסתייגות 1

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: לחילופין, הסתייגות 2

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: הסתייגות 3

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 4

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיפים 5 ו-6

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 7

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 7

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 8

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 9

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 10

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 11

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 12

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 13

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 14

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 15

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: סעיף 16

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: אוקיי

דוד ביטן:  קבוצת יש עתיד, הסתייגויות 1-31, כולן ביחד

דוד ביטן:  מי בעד? מי נגד?          הצבעה     ההסתייגויות לא התקבלו

דוד ביטן: סעיף 65(א), קבוצת חד"ש-תע"ל, הסתייגויות 1 ו-2

דוד ביטן:  מי בעד? מי נמנע? מי נגד?          הצבעה     ההסתייגויות לא התקבלו

דוד ביטן: קבוצת רע"מ, הסתייגות 1

דוד ביטן:  מי בעד? מי נגד?          הצבעה     ההסתייגות לא התקבלה

דוד ביטן: קבוצת המחנה הממלכתי, הסתייגויות 1 ו-2

דוד ביטן:  מי בעד? מי נגד?          הצבעה     ההסתייגויות לא התקבלו

דוד ביטן: קבוצת יש עתיד, הסתייגות 1, ולחילופין: הסתייגויות 2-8

דוד ביטן:  מי בעד? מי נגד?          הצבעה     ההסתייגויות לא התקבלו

דוד ביטן: אחרי סעיף 65(א), קבוצת חד"ש-תע"ל, הסתייגויות 1-21, ו-22, 23 ו-24

דוד ביטן:  מי בעד? מי נמנעים? מי נגד?          הצבעה     ההסתייגויות לא התקבלו

דוד ביטן: הסתיימו ההסתייגויות

דוד ביטן:  עכשיו נצביע על החוק, אבל לפני זה, אני מבקש מהאוצר שייקרא את ההתחייבויות, שחתומה על ידי יוגב גרדוס ושלומי הייזנר

דוד ביטן:  זה סותר את העובדה שכל חקלאי גם יכול לפנות ולהגיש תביעה נפרדת, אם הוא חושב שנגרם לו נזק שלא מכוסה פה, אם נגרם לו

דוד ביטן:  כן

גל ברנס: גל ברנס, אגף תקציבים

גל ברנס:  "במסגרת חוק התכנית הכלכלית לשנים 2023 ו-2024, נידון תיקון לחוק התחרות הכלכלית אשר מצמצם את הפטור הכלכלי בענף הפטם

גל ברנס:  במידה והחוק יחוקק בנוסח שעולה להצבעה ביום 11 במאי 2023, ובמהלך השנים 2024-2026 ישתכנע שר האוצר שמגדלי עופות שהם או אדם קשור אליהם אינם מחזיקים משחטה, להלן: מגדל שאינו באינטגרציה, נפגעו באופן משמעותי כתוצאה מתיקון לחוק, יפעלו גורמי המקצוע במשרד האוצר באופן הבא: גורמי המקצוע במשרד האוצר ימליצו לשר האוצר להעמיד תקציב תוספתי למשרד החקלאות, כפי שיסוכם בין שר האוצר לשר החקלאות, ולפי המלצות גורמי המקצוע במשרד האוצר על היקף התקציב

גל ברנס:       המלצה כאמור בסעיף א' תינתן לאחר שגורמי המקצוע במשרד החקלאות יגבשו מתווה להקצאת הסכום למגדלי עופות שאינם באינטגרציה, בהתאם לקריטריונים שייקבעו, ויכללו לפחות את אלו: הכנסותיהם ירדו באופן משמעותי, ביחס להכנסותיהם בשנים קודמות, כתוצאה מתיקון החוק; המגדל מעוניין לצאת מהענף או לבצע השקעות לפיתוח הלול; התקציב למגדל שאינו באינטגרציה, ומעוניין לבצע השקעות לפיתוח הלול, לא יעלה על 50% מגובה ההשקעה

גל ברנס: "

דוד ביטן: טוב, תודה רבה

דוד ביטן:  זה מה שביקשתי מהאוצר לפני ההצבעה והם נתנו לי

דוד ביטן:  עכשיו, בואו נצביע על החוק

אביגיל כספי: נצביע, בסעיף 65, על פסקה (1) ועל פסקה (2), ואחר כך יש את סעיף 65(א)

דוד ביטן: אז להצביע על כל אחד בנפרד?     

אביגיל כספי: כן

דוד ביטן: אוקיי

דוד ביטן:  מי בעד לשון החוק כפי שהיא? מה שהיועצת המשפטית אמרה? מי נגד?          הצבעה     בעד – 4     נגד – 3      אושר

אביגיל כספי: עכשיו, פסקה (2) מציגה את כל ההסדרים החדשים לגבי האפשרות להוציא צו שיקפיא את זה, והפרוצדורה של פניית השרים וכו'

דוד ביטן: נצביע על כל הפסקה ביחד

דוד ביטן:  65(2)

דוד ביטן:  מי בעד? מי נגד?          הצבעה     אושר

אביגיל כספי: 65(א) הוא סעיף התחילה

דוד ביטן: 65(א)

דוד ביטן:  )

דוד ביטן:  מי בעד? מי נגד?          הצבעה     אושר

דוד ביטן: עוד משהו?      

אביגיל כספי: לא

דוד ביטן: אוקיי

דוד ביטן:  תודה רבה לכולם, הישיבה סגורה